text:
 Avis juridique important
 |
 21995A1230(30)
 Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Νέας Ζηλανδίας κατ' εφαρμογή του άρθρου XXIV παράγραφος 6
 Επίσημη Εφημερίδα αριθ. L 334 της 30/12/1995 σ. 0049 - 0049
 ΣΥΜΦΩΝΙΑ για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Νέας Ζηλανδίας κατ' εφαρμογή του άρθρου XXIV παράγραφος 6 Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΝΕΑ ΖΗΛΑΝΔΙΑ,ΕΠΙΘΥΜΩΝΤΑΣ να φέρουν εις πέρας τις μεταξύ τους διαπραγματεύσεις κατ' εφαρμογή του άρθρου XXIV παράγραφος 6 της ΓΣΔΕ, με βάση έναν λογικό και αμοιβαία ικανοποιητικό συμβιβασμό, καιΕΠΙΘΥΜΩΝΤΑΣ περαιτέρω να συσφίγξουν τις ήδη στενές εταιρικές σχέσεις στον εμπορικό και τον οικονομικό τομέα μεταξύ της Ευρωπαϊκής Κοινότητας και Νέας Ζηλανδίας,ΣΥΜΦΩΝΟΥΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:Α. Η Ευρωπαϊκή Κοινότητα θα ενσωματώσει στον νέο της πίνακα CLX για το τελωνειακό έδαφος της ΕΚ των 15 τις παραχωρήσεις που περιλαμβάνονταν στον προηγούμενο πίνακα LXXX, όπως τροποποιήθηκε από τον πίνακα της Ευρωπαϊκής Κοινότητας που επισυνάπτεται στο «Πρωτόκολλο του Μαρακές» της Γενικής Συμφωνίας Δασμών και Εμπορίου του 1994 (με ημερομηνία 15 Απριλίου 1994).Β. Προκειμένου να ολοκληρωθούν επιτυχώς οι διεξαγόμενες διαπραγματεύσεις επί γεωργικών θεμάτων κατ' εφαρμογή του άρθρου XXIV παράγραφος 6 της ΓΣΔΕ, συμφωνήθηκαν τα ακόλουθα, τα οποία, προκειμένου για τους δασμολογικούς συντελεστές, πρόκειται να ισχύσουν από την 1η Ιανουαρίου 1996:- προστίθενται 1 700 τόνοι στην ποσότητα που έχει ορισθεί για τη Νέα Ζηλανδία βάσει της κοινοτικής δασμολογικής ποσόστωσης για το πρόβειο κρέας,- προστίθενται 1 000 τόνοι στην ποσότητα που έχει ορισθεί για τη Νέα Ζηλανδία βάσει της κοινοτικής δασμολογικής ποσόστωσης για το τυρί προς κατεργασία,- προστίθενται 500 τόνοι στην ποσότητα που έχει ορισθεί για τη Νέα Ζηλανδία βάσει της κοινοτικής δασμολογικής ποσόστωσης για το cheddar,- δασμολογική ποσόστωση 300 τόνων βόειου κρέατος ανώτερης ποιότητας (ο ορισμός θα δοθεί μεταγενέστερα) έναντι 20 %,- ex 0810 90 10 Ακτινίδια, 15 Μαΐου 15 Νοεμβρίου:- μείωση του τελικού δασμολογικού συντελεστή από 8,8 % σε 8,0 %,- μείωση κατά 0,8 % του δασμολογικού συντελεστή σε κάθε στάδιο που προηγείται του τελικού δασμολογικού συντελεστή. Η πρώτη μείωση αυτής της μορφής θα ισχύσει από τις 15 Μαΐου 1996.Η Νέα Ζηλανδία αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας στο πλαίσιο της ΓΣΔΕ μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.Γ. Επίσης συμφωνήθηκαν τα εξής:- ex 03 04 20 96 κατεψυγμένα φιλέτα ψαριών των ειδών Psendocuttus Maculatus και Allocytus spp.Δασμολογική ποσόστωση 200 τόνων με μηδενικό δασμολογικό συντελεστή.Δ. Τελικές διατάξεις:Η παρούσα συμφωνία αρχίζει να ισχύει την ημέρα της υπογραφής της.Με αίτηση εκατέρου μέρους πραγματοποιούνται οποτεδήποτε διαβουλεύσεις σχετικά με τα θέματα που ρυθμίζονται στην παρούσα συμφωνία.Υπεγράφη στις Βρυξέλλες στις είκοσι δύο Δεκεμβρίου του έτους χίλια εννιακόσια ενενήντα πέντε.Για την κυβέρνηση της Νέας ΖηλανδίαςΕξ ονόματος του Συμβουλίου της Ευρωπαϊκής Ένωσης


text:
 15.3.2012
 EL
 Επίσημη Εφημερίδα της Ευρωπαϊκής Ένωσης
 L 76/25
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 141/2011
 της 2ας Δεκεμβρίου 2011
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση αριθ. 120/2011 της Μεικτής Επιτροπής του ΕΟΧ της 21ης Οκτωβρίου 2011 (1).
 (2)
 Η οδηγία 2011/18/ΕΕ της Επιτροπής, της 1ης Μαρτίου 2011, περί τροποποιήσεως των παραρτημάτων II, V και VI της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου, σχετικά με τη διαλειτουργικότητα του κοινοτικού σιδηροδρομικού συστήματος (2), πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 37δ (οδηγία 2008/57/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας προστίθεται η ακόλουθη περίπτωση:
 «—
 32011 L 0018: Οδηγία 2011/18/ΕΕ της Επιτροπής της 1ης Μαρτίου 2011 (ΕΕ L 57 της 2.3.2011, σ. 21).».
 Άρθρο 2
 Τα κείμενα της οδηγίας 2011/18/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 3 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Δεκεμβρίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 341 της 22.12.2011, σ. 85.
 (2) ΕΕ L 57 της 2.3.2011, σ. 21.
 (3) Δεν έχουν αναφερθεί συνταγματικές απαιτήσεις.

type: contracts

jurisdiction: EU


text:
 15.11.2019
 EL
 Επίσημη Εφημερίδα της Ευρωπαϊκής Ένωσης
 L 296/30
 ΑΠΟΦΑΣΗ αριθ. 1/2019 ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΓΕΩΡΓΙΑΣ ΣΤΗ ΣΥΝΘΕΣΗ ΤΗΣ ΓΙΑ ΕΜΠΟΡΙΚΑ ΘΕΜΑΤΑ
 της 18ης Οκτωβρίου 2019
 για την επικαιροποίηση του παραρτήματος III-Α της συμφωνίας σύνδεσης [2019/1913]
 Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, και ιδίως το άρθρο 47,
 Εκτιμώντας τα ακόλουθα:
 (1)
 Σύμφωνα με το άρθρο 431 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), η συμφωνία τέθηκε σε ισχύ την 1η Ιουλίου 2016.
 (2)
 Το άρθρο 47 της συμφωνίας προβλέπει ότι η Γεωργία θα επιτύχει σταδιακά την προσέγγιση με το σχετικό ενωσιακό κεκτημένο σύμφωνα με τις διατάξεις του παραρτήματος III-Α και του παραρτήματος III-Β της συμφωνίας και ότι το παράρτημα III-Α της συμφωνίας μπορεί να τροποποιηθεί με απόφαση της επιτροπής σύνδεσης στη σύνθεσή της για τα εμπορικά θέματα.
 (3)
 Πολλές ενωσιακές πράξεις που απαριθμούνται στο παράρτημα III-Α της συμφωνίας έχουν αναδιατυπωθεί ή καταργηθεί και αντικατασταθεί με νέες ενωσιακές πράξεις από τη μονογράφηση της συμφωνίας στις 29 Νοεμβρίου 2013 και νέες ενωσιακές πράξεις έχουν κοινοποιηθεί στη Γεωργία.
 (4)
 Είναι αναγκαίο να επικαιροποιηθεί το παράρτημα III-Α της συμφωνίας ώστε να αντικατοπτρίζεται η εξέλιξη του ενωσιακού κεκτημένου που αναφέρεται στο εν λόγω παράρτημα.
 (5)
 Για λόγους σαφήνειας, το παράρτημα III-Α της συμφωνίας θα πρέπει να επικαιροποιηθεί και να αντικατασταθεί στο σύνολό του.
 (6)
 Είναι σκόπιμο να προβλεφθεί μια περίοδος για να εφαρμόσει η Γεωργία τις νέες ενωσιακές πράξεις στην εθνική της νομοθεσία. Επομένως, θα πρέπει να προβλεφθούν νέες προθεσμίες για την προσέγγιση της Γεωργίας με τις ενωσιακές πράξεις που απαριθμούνται στο παράρτημα III-Α,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα III-Α της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, αντικαθίσταται από το κείμενο που περιλαμβάνεται στο παράρτημα της παρούσας απόφασης.
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Βρυξέλλες, 18 Οκτωβρίου 2019
 Για την επιτροπή σύνδεσης στη σύνθεσή της για τα εμπορικά θέματα
 G. ARVELADZE
 Πρόεδρος
 M. GABUNIA,
 R. MENGEL-JØRGENSEN
 Γραμματείς
 ΠΑΡΑΡΤΗΜΑ
 «ΠΑΡΑΡΤΗΜΑ III-Α
 ΚΑΤΑΛΟΓΟΣ ΤΗΣ ΤΟΜΕΑΚΗΣ ΝΟΜΟΘΕΣΙΑΣ ΜΕ ΤΗΝ ΟΠΟΙΑ ΠΡΕΠΕΙ ΝΑ ΥΠΑΡΞΕΙ ΠΡΟΣΕΓΓΙΣΗ
 Ο ακόλουθος κατάλογος περιλαμβάνει τις προτεραιότητες της Γεωργίας όσον αφορά την προσέγγισή της με τις οδηγίες της Ένωσης για τη νέα προσέγγιση και τη σφαιρική προσέγγιση, που περιλαμβάνονται στη στρατηγική της κυβέρνησης της Γεωργίας για την τυποποίηση, τη διαπίστευση, την αξιολόγηση της συμμόρφωσης, τους τεχνικούς κανονισμούς και τη μετρολογία και το πρόγραμμα νομοθετικής μεταρρύθμισης και υιοθέτησης τεχνικών κανονισμών, του Μαρτίου 2010.
 1.
 Κανονισμός (ΕΕ) 2016/424 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις εγκαταστάσεις με συρματόσχοινα και την κατάργηση της οδηγίας 2000/9/ΕΚ (1)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 2.
 Οδηγία 2014/33/ΕΕ του Ευρωπαϊκού Κοινοβουλίου και του Συμβουλίου, της 26ης


text:
Φεβρουαρίου 2014, για την εναρμόνιση των νομοθεσιών των κρατών μελών σχετικά με τους ανελκυστήρες και τα κατασκευαστικά στοιχεία ασφάλειας για ανελκυστήρες (αναδιατύπωση) (2)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 3.
 Οδηγία 2014/68/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα του εξοπλισμού υπό πίεση στην αγορά (αναδιατύπωση) (3)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 4.
 Οδηγία 92/42/ΕΟΚ του Συμβουλίου, της 21ης Μαΐου 1992, σχετικά με τις απαιτήσεις απόδοσης για τους νέους λέβητες ζεστού νερού που τροφοδοτούνται με υγρά ή αέρια καύσιμα (4)
 Χρονοδιάγραμμα: στη διάρκεια του 2013
 5.
 Οδηγία 2014/29/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης (αναδιατύπωση) (5)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 6.
 Οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (6)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 7.
 Οδηγία 2008/43/ΕΚ της Επιτροπής, της 4ης Απριλίου 2008, για την καθιέρωση, σύμφωνα με την οδηγία 93/15/ΕΟΚ του Συμβουλίου, συστήματος αναγνώρισης και εντοπισμού των εκρηκτικών υλών εμπορικής χρήσης (7)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 8.
 Οδηγία 2014/34/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (αναδιατύπωση) (8)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 9.
 Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (9)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 10.
 Οδηγία 2014/30/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (αναδιατύπωση) (10)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 11.
 Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης (αναδιατύπωση) (11)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 12.
 Κανονισμός (ΕΕ) 2017/745 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα ιατροτεχνολογικά προϊόντα, για την τροποποίηση της οδηγίας 2001/83/ΕΚ, του κανονισμού (ΕΚ) αριθ. 178/2002 και του κανονισμού (ΕΚ) αριθ. 1223/2009 και για την κατάργηση των οδηγιών του Συμβουλίου 90/385/ΕΟΚ και 93/42/ΕΟΚ (12)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 13.
 Κανονισμός (EE) 2017/746 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα in vitro διαγνωστικά ιατροτεχνολογικά προϊόντα και για την


text:
κατάργηση της οδηγίας 98/79/ΕΚ και της απόφασης 2010/227/ΕΕ της Επιτροπής (13)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 14.
 Κανονισμός (ΕΕ) 2016/426 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις συσκευές με καύση αέριων καυσίμων και την κατάργηση της οδηγίας 2009/142/ΕΚ (14)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 15.
 Κανονισμός (ΕΕ) 2016/425 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τα μέσα ατομικής προστασίας και για την κατάργηση της οδηγίας 89/686/ΕΟΚ του Συμβουλίου (15)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 16.
 Οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (αναδιατύπωση) (16)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 17.
 Οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την ασφάλεια των παιχνιδιών (17)
 Χρονοδιάγραμμα: εντός πέντε ετών από την έναρξη ισχύος της παρούσας συμφωνίας
 18.
 Κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (18)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 19.
 Οδηγία 2014/31/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά οργάνων ζύγισης μη αυτόματης λειτουργίας (αναδιατύπωση) (19)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 20.
 Οδηγία 2014/32/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα των οργάνων μετρήσεων στην αγορά (αναδιατύπωση) (20)
 Χρονοδιάγραμμα: εντός οκτώ ετών από την έναρξη ισχύος της παρούσας συμφωνίας
 ».
 (1) ΕΕ L 81 της 31.3.2016, σ. 1.
 (2) ΕΕ L 96 της 29.3.2014, σ. 251.
 (3) ΕΕ L 189 της 27.6.2014, σ. 164.
 (4) ΕΕ L 167 της 22.6.1992, σ. 17.
 (5) ΕΕ L 96 της 29.3.2014, σ. 45.
 (6) ΕΕ L 354 της 28.12.2013, σ. 90.
 (7) ΕΕ L 94 της 5.4.2008, σ. 8.
 (8) ΕΕ L 96 της 29.3.2014, σ. 309.
 (9) ΕΕ L 153 της 22.5.2014, σ. 62.
 (10) ΕΕ L 96 της 29.3.2014, σ. 79.
 (11) ΕΕ L 96 της 29.3.2014, σ. 357.
 (12) ΕΕ L 117 της 5.5.2017, σ. 1.
 (13) ΕΕ L 117 της 5.5.2017, σ. 176.
 (14) ΕΕ L 81 της 31.3.2016, σ. 99.
 (15) ΕΕ L 81 της 31.3.2016, σ. 51.
 (16) ΕΕ L 157 της 9.6.2006, σ. 24.
 (17) ΕΕ L 170 της 30.6.2009, σ. 1.
 (18) ΕΕ L 88 της 4.4.2011, σ. 5.
 (19) ΕΕ L 96 της 29.3.2014, σ. 107.
 (20) ΕΕ L 96 της 29.3.2014, σ. 149.


text:
 13.12.2012
 EL
 Επίσημη Εφημερίδα της Ευρωπαϊκής Ένωσης
 L 341/29
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 176/2012
 της 28ης Σεπτεμβρίου 2012
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο («η συμφωνία»), και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 135/2012 της 13ης Ιουλίου 2012 (1).
 (2)
 Η απόφαση 2011/291/ΕΕ της Επιτροπής, της 26ης Απριλίου 2011, σχετικά με τεχνική προδιαγραφή διαλειτουργικότητας για το υποσύστημα τροχαίο υλικό – «Μηχανές και επιβατικό τροχαίο υλικό» του διευρωπαϊκού συμβατικού σιδηροδρομικού συστήματος (2) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XIII της συμφωνίας τροποποιείται ως εξής:
 1)
 Στο σημείο 37δβ (απόφαση 2008/163/ΕΚ της Επιτροπής) προστίθεται το ακόλουθο κείμενο:
 «, όπως τροποποιήθηκε με την:
 —
 32011 D 0291: Απόφαση 2011/291/ΕΕ της Επιτροπής της 26ης Απριλίου 2011 (ΕΕ L 139 της 26.5.2011, σ. 1)».
 2)
 Μετά το σημείο 37δη (απόφαση 2011/274/ΕΕ της Επιτροπής) προστίθεται το ακόλουθο σημείο:
 «37δθ.
 32011 D 0291: Απόφαση 2011/291/ΕΕ της Επιτροπής, της 26ης Απριλίου 2011, σχετικά με τεχνική προδιαγραφή διαλειτουργικότητας για το υποσύστημα τροχαίο υλικό – “Μηχανές και επιβατικό τροχαίο υλικό” του διευρωπαϊκού συμβατικού σιδηροδρομικού συστήματος (ΕΕ L 139 της 26.5.2011, σ. 1).
 Για τους σκοπούς της παρούσας συμφωνίας, οι διατάξεις της εν λόγω απόφασης προσαρμόζονται ως εξής:
 α)
 Στο τμήμα 7.3.2.3 του παραρτήματος της απόφασης προστίθεται το ακόλουθο κείμενο:
 “Ειδική περίπτωση Νορβηγίας
 (‘M’) Για χωρίς περιορισμούς πρόσβαση στο νορβηγικό δίκτυο, οι μονάδες παραμένουν εντός του κινηματικού περιτυπώματος ΝΟ1. Οι γραμμές που δέχονται μεγαλύτερα περιτυπώματα αναφέρονται στη δήλωση δικτύου.
 Αυτή η ειδική περίπτωση δεν εμποδίζει την πρόσβαση τροχαίου υλικού σύμφωνου με τις ΤΠΔ στο εθνικό δίκτυο”
 β)
 Μετά το τμήμα 7.3.2.13 του παραρτήματος της απόφασης εισάγεται το ακόλουθο τμήμα:
 “7.3.2.13α
 Συντελεστής ισχύος (4.2.8.2.6)
 Ειδική περίπτωση Νορβηγίας
 (‘Μ’ ) Για χωρίς περιορισμούς λειτουργία στο νορβηγικό δίκτυο, ισχύουν τα ακόλουθα για τις ηλεκτρικές ελκτικές μονάδες:
 —
 Ο συντελεστής χωρητικής ισχύος δεν είναι μικρότερος από 0,95 σε τάσεις γραμμής επαφής υψηλότερες των 16,5 kV όταν η ελκτική μονάδα καταναλώνει ενεργά ενέργεια.
 —
 Η χωρητική ισχύς δεν υπερβαίνει τα 60 kVAr όταν η ελκτική μονάδα ανατροφοδοτεί ενέργεια.
 —
 Ο συντελεστής επαγωγικής ισχύος δεν είναι μικρότερος από 0,95 σε τάσεις γραμμής επαφής χαμηλότερες των 16,5 kV όταν η ελκτική μονάδα ανατροφοδοτεί ενέργεια.”
 γ)
 Στο τμήμα 7.3.2.16 του παραρτήματος της απόφασης προστίθεται το ακόλουθο κείμενο:
 “Ειδική περίπτωση Νορβηγίας
 (‘Π’) Αυτή η ειδική περίπτωση ισχύει για μονάδες που λειτουργούν σε γραμμές με συστήματα αλυσοειδούς τα οποία δεν έχουν αναβαθμιστεί. Οι σύμφωνες προς τις ΤΠΔ γραμμές με συστήματα αλυσοειδούς αναφέρονται στη δήλωση δικτύου.
 Η γεωμετρία κεφαλής παντογράφου είναι σύμφωνη με το σχήμα Β.6 του προτύπου EN 50367:2011 (1 800 mm).”
 δ)
 Μετά το τμήμα 7.3.2.16 του παραρτήματος της απόφασης εισάγεται το ακόλουθο τμήμα:
 “7.3.2.16α
 Στατική δύναμη επαφής παντογράφου (4.2.8.2.9.5)
 Ειδική περίπτωση Νορβηγίας
 (‘Μ’ ) Αυτή η ειδική περίπτωση


text:
ισχύει για μονάδες που λειτουργούν σε γραμμές με συστήματα αλυσοειδούς τα οποία δεν έχουν αναβαθμιστεί. Οι σύμφωνες προς τις ΤΠΔ γραμμές με συστήματα αλυσοειδούς αναφέρονται στη δήλωση δικτύου.
 Σε κατάσταση ακινησίας, η στατική δύναμη επαφής του παντογράφου πρέπει να είναι 55 Ν.”
 ε)
 Στο τμήμα 7.3.2.17 του παραρτήματος της απόφασης προστίθεται το ακόλουθο κείμενο:
 “Ειδική περίπτωση Νορβηγίας
 (‘Μ’ ) Αυτή η ειδική περίπτωση ισχύει για μονάδες που λειτουργούν σε γραμμές με συστήματα αλυσοειδούς τα οποία δεν έχουν αναβαθμιστεί. Οι σύμφωνες προς τις ΤΠΔ γραμμές με συστήματα αλυσοειδούς αναφέρονται στη δήλωση δικτύου.
 Επιπλέον των απαιτήσεων των ΤΠΔ, οι παντογράφοι πρέπει να είναι σύμφωνοι προς μια καμπύλη βασιζόμενη στον ακόλουθο τύπο: Fm = 0,00097v2 + 55, με ανοχή ± 10 %.”
 στ)
 Στο τμήμα 7.4 του παραρτήματος της απόφασης προστίθεται το ακόλουθο κείμενο:
 “Ειδικές συνθήκες Νορβηγίας
 (‘Μ’ ) Για χωρίς περιορισμούς πρόσβαση τροχαίου υλικού στο νορβηγικό δίκτυο υπό χειμερινές συνθήκες, το τροχαίο υλικό πληροί αποδεδειγμένα τις ακόλουθες προϋποθέσεις:
 —
 Επιλέγεται η ζώνη θερμοκρασίας T2 κατά την ενότητα 4.2.6.1.2.
 —
 Επιλέγονται δριμείες συνθήκες για χιόνι, πάγο και χαλάζι κατά την ενότητα 4.2.6.1.5.” ».
 Άρθρο 2
 Τα κείμενα της απόφασης 2011/291/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 29 Σεπτεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και το συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 28 Σεπτεμβρίου 2012.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 309 της 8.11.2012, σ. 16.
 (2) ΕΕ L 139 της 26.5.2011, σ. 1.
 (3) Δεν έχουν αναφερθεί συνταγματικές απαιτήσεις.


text:
 30.10.2014
 EL
 Επίσημη Εφημερίδα της Ευρωπαϊκής Ένωσης
 L 310/62
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 96/2014
 της 16ης Μαΐου 2014
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η απόφαση 2012/780/ΕΕ της Επιτροπής, της 5ης Δεκεμβρίου 2012, για τα δικαιώματα πρόσβασης στο ευρωπαϊκό κεντρικό αποθετήριο συστάσεων ασφαλείας και τις απαντήσεις στις συστάσεις αυτές, που έχει δημιουργηθεί βάσει του άρθρου 18 παράγραφος 5 του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου, σχετικά με τη διερεύνηση και την πρόληψη ατυχημάτων και συμβάντων στην πολιτική αεροπορία και την κατάργηση της οδηγίας 94/56/ΕΚ (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 66δ [κανονισμός (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου] του παραρτήματος XIII της συμφωνίας για τον ΕΟΧ παρεμβάλλεται το ακόλουθο σημείο:
 «66δα.
 32012 D 0780: Απόφαση 2012/780/ΕΕ της Επιτροπής, της 5ης Δεκεμβρίου 2012, για τα δικαιώματα πρόσβασης στο ευρωπαϊκό κεντρικό αποθετήριο συστάσεων ασφαλείας και τις απαντήσεις στις συστάσεις αυτές, που έχει δημιουργηθεί βάσει του άρθρου 18 παράγραφος 5 του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου, σχετικά με τη διερεύνηση και την πρόληψη ατυχημάτων και συμβάντων στην πολιτική αεροπορία και την κατάργηση της οδηγίας 94/56/ΕΚ (ΕΕ L 342 της 14.12.2012, σ. 46).»
 Άρθρο 2
 Τα κείμενα της απόφασης 2012/780/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 17 Μαΐου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2), ή την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 95/2014, της 16ης Μαΐου 2014 (3), εάν είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 16 Μαΐου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 342 της 14.12.2012, σ. 46.
 (2) Δεν έχουν αναφερθεί συνταγματικές απαιτήσεις.
 (3) Βλέπε σελίδα 60 της παρούσας Επίσημης Εφημερίδας.


text:
 Avis juridique important
 |
 22004A1217(01)
 Συμφωνια υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασίλειου της Νορβηγίας σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας
 Επίσημη Εφημερίδα αριθ. L 370 της 17/12/2004 σ. 0072 - 0077
 Συμφωνιαυπό μορφή ανταλλαγής επιστολών μεταξύ της Ευρωπαϊκής Κοινότητας και του Βασίλειου της Νορβηγίας σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της ΝορβηγίαςA. Επιστολή της Ευρωπαϊκής ΚοινότηταςΚύριε,Έχω την τιμή να επιβεβαιώσω τη συμφωνία της Ευρωπαϊκής Κοινότητας με τα "συμφωνηθέντα πρακτικά" που επισυνάπτονται στην παρούσα επιστολή σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.Σας παρακαλούμε να μας επιβεβαιώσετε ότι η Κυβέρνηση του Βασιλείου της Νορβηγίας συμφωνεί με το περιεχόμενο της παρούσας επιστολής.Με εκτίμηση,Hecho en Bruselas, elV Bruselu dneUdfærdiget i Bruxelles, denGeschehen zu Brüssel amBrüssel,Έγινε στις Βρυξέλλες, στιςDone at Brussels,Fait à Bruxelles, leFatto a Bruxelles, addíBriselÿ,Priimta Briuselyje,Kelt Brüsszelben,Magÿmula fi Brussel,Gedaan te Brussel,Sporzÿdzono w Brukseli, dniaFeito em Bruxelas,V Bruseli,V Bruslju,Tehty BrysselissäUtfärdat i Bryssel denÎntocmit la BruxellesPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnarB. Επιστολή του Βασιλείου της ΝορβηγίαςΚύριε,Έχω την τιμή να σας γνωρίσω λήψη της επιστολής σας με σημερινή ημερομηνία, η οποία έχει ως εξής:"Έχω την τιμή να επιβεβαιώσω τη συμφωνία της Ευρωπαϊκής Κοινότητας με τα "συμφωνηθέντα πρακτικά" που επισυνάπτονται στην παρούσα επιστολή σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.Σας παρακαλούμε να μας επιβεβαιώσετε ότι η Κυβέρνηση του Βασιλείου της Νορβηγίας συμφωνεί με το περιεχόμενο της παρούσας επιστολής".Έχω την τιμή να σας επιβεβαιώσω ότι η Κυβέρνησή μου συμφωνεί με το περιεχόμενο της επιστολής σας καθώς και με την προτεινόμενη ημερομηνία έναρξης ισχύος των τροποποιήσεων.Με εκτίμηση,Done at Brussels,Hecho en Bruselas, elV Bruselu dneUdfærdiget i Bruxelles, denGeschehen zu Brüssel amBrüssel,Έγινε στις Βρυξέλλες, στιςFait à Bruxelles, leFatto a Bruxelles, addíBriselÿ,Priimta Briuselyje,Kelt Brüsszelben,Magÿmula fi Brussel,Gedaan te Brussel,Sporzÿdzono w Brukseli, dniaFeito em Bruxelas,V Bruseli,V Bruslju,Tehty BrysselissäUtfärdat i Bryssel denÎntocmit la BruxellesFor the Government of the Kingdom of NorwayPor el Gobierno del Reino de NoruegaZa vládu Norského královstvíPå vegne af Kongeriget Norges regeringIm Namen des Königreichs NorwegenNorra Kuningriigi valitsuse nimelΓια την Κυβέρνηση του Βασιλείου της ΝορβηγίαςPour le gouvernement du Royaume de NorvègePer il Governo del Regno di NorvegiaNorvēģijas Karalistes valdības vārdāNorvegijos Karalystės Vyriausybės varduA Norvég Királyság Kormánya részérőlGħall-Gvern tar-Renju tan-NorveġjaVoor de Regering van het Koninkrijk NoorwegenW imieniu Rządu Królestwa NorwegiiPelo Governo do Reino da NoruegaZa vládu Nórskeho kráľovstvaZa vlado Kraljevine NorveškeNorjan kuningaskunnan hallituksen puolestaFör Konungariket Norges regering--------------------------------------------------


text:
 Avis juridique important
 |
 22001D0118(02)
 Απόφαση της Μεικτής Επιτροπής του ΕΟΧ αριθ. 127/1999 της 5ης Νοεμβρίου 1999 για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Επίσημη Εφημερίδα αριθ. L 015 της 18/01/2001 σ. 0003 - 0005
 Απόφαση της Μεικτής Επιτροπής του ΕΟΧαριθ. 127/1999της 5ης Νοεμβρίου 1999για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα Ι της συμφωνίας τροποποιήθηκε με την απόφαση αριθ. 76/1999 της Μεικτής Επιτροπής του ΕΟΧ, της 25ης Ιουνίου 1999(1).(2) Πρέπει να ενσωματωθεί στη συμφωνία η απόφαση 98/564/ΕΚ της Επιτροπής, της 7ης Οκτωβρίου 1998, για την τροποποίηση της απόφασης 98/256/ΕΚ του Συμβουλίου σχετικά με ορισμένα επείγοντα μέτρα για την προστασία από την σπογγώδη εγκεφαλοπάθεια των βοοειδών(2).(3) Πρέπει να ενσωματωθεί στη συμφωνία η απόφαση 98/589/ΕΚ της Επιτροπής, της 12ης Οκτωβρίου 1998, σχετικά με την παράταση της μέγιστης προθεσμίας που προβλέπεται για την τοποθέτηση ενωτίων σε ορισμένα βοοειδή του ισπανικού ζωικού κεφαλαίου(3).(4) Πρέπει να ενσωματωθεί στη συμφωνία η απόφαση 98/590/ΕΚ της Επιτροπής, της 13ης Οκτωβρίου 1998, σχετικά με την παράταση της μέγιστης προθεσμίας που προβλέπεται για την κοινοποίηση της σφαγής βοοειδών στο σουηδικό εθνικό ηλεκτρονικό αρχείο δεδομένων(4).(5) Πρέπει να ενσωματωθεί στη συμφωνία η απόφαση 98/653/ΕΚ της Επιτροπής, της 18ης Νοεμβρίου 1998, σχετικά με επείγοντα μέτρα που κατέστησαν αναγκαία από την επέλευση της σπογγώδους εγκεφαλοπάθειας των βοοειδών (ΣΕΒ) στην Πορτογαλία(5).(6) Πρέπει να ενσωματωθεί στη συμφωνία ο κανονισμός (ΕΚ) αριθ. 2105/98 της Επιτροπής, της 1ης Οκτωβρίου 1998, για την τροποποίηση του κανονισμού (ΕΚ) αριθ. 2628/97 όσον αφορά τις μεταβατικές διατάξεις για την περίοδο έναρξης της εφαρμογής του συστήματος αναγνώρισης και καταγραφής βοοειδών(6).(7) Η παρούσα απόφαση δεν εφαρμόζεται στην Ισλανδία και το Λιχτενστάιν,ΑΠΟΦΑΣΙΖΕΙ:Άρθρο 1Στο σημείο 77 (απόφαση 98/256/ΕΚ του Συμβουλίου) του κεφαλαίου Ι μέρος 1.2 του παραρτήματος Ι της συμφωνίας προστίθεται το ακόλουθο κείμενο:", όπως τροποποιήθηκε με:- 398 D 0564: Απόφαση 98/564/ΕΚ της Επιτροπής, της 7ης Οκτωβρίου 1998 (ΕΕ L 273 της 9.10.1998, σ. 37)."Άρθρο 2Στο σημείο 1 (οδηγία 64/433/ΕΟΚ του Συμβουλίου) του κεφαλαίου Ι μέρος 6.1 του παραρτήματος Ι της συμφωνίας προστίθεται η ακόλουθη περίπτωση:"- 398 D 0653: Απόφαση 98/653/ΕΚ της Επιτροπής, της 18ης Νοεμβρίου 1998 (ΕΕ L 311 της 20.11.1998, σ. 23)."Άρθρο 3Μετά το σημείο 85 (απόφαση 98/497/ΕΚ της Επιτροπής) του κεφαλαίου Ι μέρος 1.2 του παραρτήματος Ι της συμφωνίας προστίθεται το ακόλουθο σημείο:"86. 398D 0653: Απόφαση 98/653/ΕΚ της Επιτροπής, της 18ης Νοεμβρίου 1998, σχετικά με επείγοντα μέτρα που κατέστησαν αναγκαία από την επέλευση της σπογγώδους εγκεφαλοπάθειας των βοοειδών (ΣΕΒ) στην Πορτογαλία (EE L 311 της 20.11.1998, σ. 23)."Άρθρο 4Στο σημείο 70 [κανονισμός (ΕΚ) αριθ. 2628/97 της Επιτροπής] του κεφαλαίου Ι μέρος 1.2 του παραρτήματος Ι της συμφωνίας προστίθεται το ακόλουθο κείμενο:", όπως τροποποιήθηκε με:- 398 R 2105: Κανονισμός (ΕΚ) αριθ. 2105/98 της Επιτροπής, της 1ης Οκτωβρίου 1998 (ΕΕ L 267 της 2.10.1998, σ. 4)."Άρθρο 5Μετά το σημείο 1


text: (απόφαση 98/140/ΕΚ της Επιτροπής) υπό τον τίτλο "Πράξεις τις οποίες πρέπει να λάβουν δεόντως υπόψη τα κράτη της ΕΖΕΣ και η Εποπτεύουσα Αρχή της ΕΖΕΣ" στο κεφάλαιο Ι μέρος 1 του παραρτήματος Ι της συμφωνίας, προστίθενται τα ακόλουθα σημεία:"2. 398D 0589: Απόφαση 98/589/ΕΚ της Επιτροπής, της 12ης Οκτωβρίου 1998, σχετικά με την παράταση της μέγιστης προθεσμίας που προβλέπεται για την τοποθέτηση ενωτίων σε ορισμένα βοοειδή του ισπανικού ζωικού κεφαλαίου (EE L 283 της 21.10.1998, σ. 19).3. 398D 0590: Απόφαση 98/590/ΕΚ της Επιτροπής, της 13ης Οκτωβρίου 1998, σχετικά με την παράταση της μέγιστης προθεσμίας που προβλέπεται για την κοινοποίηση της σφαγής βοοειδών στο σουηδικό εθνικό ηλεκτρονικό αρχείο δεδομένων (EE L 283 της 21.10.1998, σ. 25)."Άρθρο 6Τα κείμενα των αποφάσεων 98/564/ΕΚ, 98/589/ΕΚ, 98/590/ΕΚ, 98/653/ΕΚ και του κανονισμού (ΕΚ) αριθ. 2105/98 στη νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 7Η παρούσα απόφαση αρχίζει να ισχύει στις 6 Νοεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 8Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 5 Νοεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 296 της 23.11.2000, σ. 1.(2) ΕΕ L 273 της 9.10.1998, σ. 37.(3) ΕΕ L 283 της 21.10.1998, σ. 19.(4) ΕΕ L 283 της 21.10.1998, σ. 25.(5) ΕΕ L 311 της 20.11.1998, σ. 23.(6) ΕΕ L 267 της 2.10.1998, σ. 4.


text:
 Avis juridique important
 |
 22002A0531(02)
 Συμφωνία μεταξύ της Ευρωπαϊκης Κοινότητας και της Ρουμανίας περι θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών - Ενημέρωση σχετικά με την έναρξη ισχύος της συμφωνίας οδικής διαμετακόμισης μεταξύ της Ευρωπαϊκής Κοινότητας και της Ρουμανίας για τη μεταφορά εμπορευμάτων
 Επίσημη Εφημερίδα αριθ. L 142 της 31/05/2002 σ. 0075 - 0091
 Συμφωνίαμεταξύ της Ευρωπαϊκης Κοινότητας και της Ρουμανίας περι θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορώνΗ ΕΥΡΩΠΑΪΚΗ ΚΟΙΝΟΤΗΤΑ, στο εξής αποκαλούμενη "η Κοινότητα",και η Ρουμανία, στο εξής αποκαλούμενη "Ρουμανία",στο εξής αποκαλούμενες "συμβαλλόμενα μέρη",ΕΧΟΝΤΑΣ ΥΠΟΨΗ την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, της 1ης Φεβρουαρίου 1993, και ιδίως το άρθρο 57 παράγραφος 3,ΕΚΤΙΜΩΝΤΑΣ ότι, στο πλαίσιο της ολοκλήρωσης της εσωτερικής αγοράς και της εφαρμογής της κοινής πολιτικής μεταφορών, είναι σημαντικό για την Κοινότητα να εξασφαλίσει ότι η διέλευση των κοινοτικών εμπορευμάτων μέσω της Ρουμανίας πραγματοποιείται με τον ταχύτερο και αποτελεσματικότερο δυνατό τρόπο, χωρίς εμπόδια ή διακρίσεις,ΕΚΤΙΜΩΝΤΑΣ ότι η Ρουμανία ενδιαφέρεται για την περαιτέρω ανάπτυξη των υπαρχόντων αμοιβαίων δικαιωμάτων και υποχρεώσεων με την Κοινότητα όσον αφορά την πρόσβαση στην αγορά μεταφορών και τη διαμετακόμιση ως ένα πρώτο βήμα για την επίτευξη συμφωνίας για τις χερσαίες μεταφορές όπως προβλέπεται στην ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, της 1ης Φεβρουαρίου 1993,ΕΚΤΙΜΩΝΤΑΣ ότι, επιπλέον, είναι αναγκαίο να εξασφαλιστεί η συντονισμένη ανάπτυξη των ροών μεταφορών μεταξύ και μέσω των εδαφών των συμβαλλομένων μερών, ειδικότερα με την εισαγωγή και ανάπτυξη μιας δέσμης συντονισμένων μέτρων για τις οδικές και τις συνδυασμένες μεταφορές, σε ανταγωνιστική βάση, μέσω της προώθησης φιλικών προς το περιβάλλον οχημάτων και τηρώντας την αρχή της βιώσιμης κινητικότητας,ΣΥΜΦΩΝΗΣΑΝ ΤΑ ΑΚΟΛΟΥΘΑ:ΤΙΤΛΟΣ ΙΣΤΟΧΟΣ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙΆρθρο 1ΣτόχοςΣτόχος της παρούσας συμφωνίας είναι να προωθηθεί η συνεργασία μεταξύ των συμβαλλομένων μερών στον τομέα των εμπορευματικών μεταφορών, και ειδικότερα στον τομέα της οδικής κυκλοφορίας διαμετακόμισης, και να εξασφαλιστεί, για το σκοπό αυτό, η συντονισμένη ανάπτυξη των μεταφορών μεταξύ και μέσω των εδαφών των συμβαλλομένων μερών.Άρθρο 2Πεδίο εφαρμογής1. Η συνεργασία καλύπτει τις οδικές εμπορευματικές μεταφορές και τις συνδυασμένες μεταφορές.2. Στο πλαίσιο αυτό, το πεδίο εφαρμογής της παρούσας οδηγίας καλύπτει ειδικότερα:- την πρόσβαση στην αγορά όσον αφορά την κυκλοφορία διαμετακόμισης στον τομέα των οδικών εμπορευματικών μεταφορών,- συνοδευτικά μέτρα, νομικής και διοικητικής φύσης, περιλαμβανομένων των μέτρων εμπορικού, φορολογικού, κοινωνικού και τεχνικού χαρακτήρα,- τη συνεργασία για την ανάπτυξη ενός συστήματος μεταφορών που θα λαμβάνει υπόψη, μεταξύ άλλων, τις ανάγκες του περιβάλλοντος,- την τακτική ανταλλαγή πληροφοριών για την ανάπτυξη της πολιτικής μεταφορών που εφαρμόζουν τα συμβαλλόμενα μέρη.Άρθρο 3ΟρισμοίΓια τους σκοπούς της παρούσας συμφωνίας, ισχύουν οι ακόλουθοι ορισμοί:α) κυκλοφορία διαμετακόμισης: η οδική μετακίνηση μέσω του εδάφους ενός κράτους μέλους της Κοινότητας ή μέσω του εδάφους της Ρουμανίας, ανεξαρτήτως εάν εκτελείται από οδικό όχημα με ή χωρίς φορτίο χωρίς την άσκηση δραστηριοτήτων φόρτωσης και εκφόρτωσης στα συγκεκριμένα εδάφη·β) συνδυασμένη μεταφορά: η μεταφορά εμπορευμάτων μεταξύ ή μέσω των εδαφών συμβαλλομένων μερών όταν το φορτηγό όχημα, το ρυμουλκούμενο, το


text: ημιρυμουλκούμενο, με ή χωρίς μονάδα έλξης, κινητό αμάξωμα ή εμπορευματοκιβώτιο μήκους 20 ποδών και άνω χρησιμοποιεί την οδό για το αρχικό ή τελικό σκέλος της διαδρομής και για το άλλο σκέλος, σιδηροδρομικές ή εσωτερικές πλωτές ή θαλάσσιες υπηρεσίες όπου το τμήμα αυτό υπερβαίνει τα 100 χλμ. σε ευθεία γραμμή, και εκτελεί το αρχικό ή τελικό σκέλος οδικής μεταφοράς της διαδρομής:- μεταξύ του σημείου φόρτωσης των εμπορευμάτων και του πλησιέστερου κατάλληλου σιδηροδρομικού σταθμού φόρτωσης για το αρχικό σκέλος, και μεταξύ του πλησιέστερου κατάλληλου σιδηροδρομικού σταθμού εκφόρτωσης και του σημείου εκφόρτωσης για το τελικό σκέλος, ή- εντός ακτίνας που δεν υπερβαίνει τα 150 χλμ. σε ευθεία γραμμή από τον εσωτερικό πλωτό ή θαλάσσιο λιμένα φόρτωσης ή εκφόρτωσης·γ) οδικό όχημα: ένα μηχανοκίνητο όχημα ταξινομημένο σε ένα συμβαλλόμενο μέρος ή ένας συνδυασμός ζευγμένων οχημάτων εκ των οποίων τουλάχιστον το μηχανοκίνητο όχημα είναι ταξινομημένο σε ένα συμβαλλόμενο μέρος, με αποκλειστικό προορισμό τη μεταφορά εμπορευμάτων·δ) τέλη χρήσης: η χωρίς διακρίσεις καταβολή ειδικού ποσού που παρέχει το δικαίωμα σε ένα οδικό όχημα να χρησιμοποιεί μία δεδομένη υποδομή για συγκεκριμένη χρονική περίοδο·ε) διόδια: η καταβολή καθορισμένου ποσού για ένα όχημα που διανύει την απόσταση μεταξύ δύο σημείων μιας υποδομής· το ποσό υπολογίζεται βάσει της διανυόμενης απόστασης και της κατηγορίας του οχήματος·στ) έδαφος του συμβαλλομένου μέρους:- για την Ευρωπαϊκή Κοινότητα, τα εδάφη στα οποία εφαρμόζεται η συνθήκη ίδρυσης της Ευρωπαϊκής Οικονομικής Κοινότητας υπό τους όρους που ορίζει η εν λόγω συνθήκη και- για τη Ρουμανία, το έδαφος της Ρουμανίας.ΤΙΤΛΟΣ ΙΙΣΥΝΔΥΑΣΜΕΝΕΣ ΜΕΤΑΦΟΡΕΣΆρθρο 4Γενικές διατάξειςΤα συμβαλλόμενα μέρη λαμβάνουν τα αναγκαία, αμοιβαίως συντονισμένα, μέτρα για την ανάπτυξη και την προώθηση των συνδυασμένων μεταφορών ως μέσου διασφάλισης ότι σημαντικό μέρος των διεθνών μεταφορών εκτελείται υπό περισσότερο φιλικές προς το περιβάλλον συνθήκες.Άρθρο 5Συνοδευτικά μέτραΤα συμβαλλόμενα μέρη λαμβάνουν όλα τα αναγκαία μέτρα για να βελτιώσουν την ανταγωνιστικότητα των συνδυασμένων μεταφορών κυρίως:α) λαμβάνοντας μέτρα με σκοπό να ενθαρρύνουν τους χρήστες και τους αποστολείς να χρησιμοποιούν τις συνδυασμένες μεταφορές με:- βελτίωση της ανταγωνιστικότητας όλων των τύπων συνδυασμένων μεταφορών έναντι των οδικών μέσω οικονομικής βοήθειας σε νέα προγράμματα συνδυασμένων μεταφορών που θα εκπονήσουν η Κοινότητα και η Ρουμανία,- ενθάρρυνση της χρήσης των μη συνοδευόμενων συνδυασμένων μεταφορών ειδικά των μεγάλων αποστάσεων και προώθηση, ιδίως, της χρήσης κινητών αμαξωμάτων, εμπορευματοκιβωτίων και ημιρυμουλκούμενων οχημάτων,- ελευθέρωση, εντός του κατάλληλου πλαισίου, του αρχικού ή/και τελικού σκέλους της οδικής μεταφοράς φορτίου, που αποτελεί αναπόσπαστο μέρος της συνδυασμένης μεταφοράς, από συστήματα ποσοστώσεων και συστήματα χορήγησης αδείας,- εξέταση της παροχής μειώσεων των φόρων επί των οδικών οχημάτων όταν χρησιμοποιούνται σε αλυσίδες συνδυασμένων μεταφορών,- βελτίωση της ταχύτητας και της αξιοπιστίας των συνδυασμένων μεταφορών και ειδικότερα:i) ενθαρρύνοντας την αύξηση της συχνότητας των υπηρεσιών συνδυασμένων μεταφορών σύμφωνα με τις ανάγκες των αποστολέων και των χρηστών·ii) ενθαρρύνοντας τη μείωση του χρόνου αναμονής σε τερματικούς σταθμούς και την αύξηση της παραγωγικότητάς τους·iii) βελτιώνοντας τους ελέγχους στα σύνορα που αφορούν τις συνδυασμένες μεταφορές, μεταβιβάζοντας, το συντομότερο δυνατό, αυτούς τους ελέγχους σε τερματικούς σταθμούς συνδυασμένων μεταφορών για όλα τα εμπορεύματα, εκτός αυτών που υπόκεινται σε κτηνιατρικό και φυτοϋγειονομικό έλεγχο·iv) βελτιώνοντας τις συνθήκες ασφαλείας των εμπορευμάτων, της μονάδας μεταφοράς και της μονάδας φόρτωσης σε


text: όλη την αλυσίδα συνδυασμένων μεταφορών,- εξασφάλιση της χωρίς διακρίσεις πρόσβασης σε τερματικούς σταθμούς όταν αυτοί χρηματοδοτούνται ή συγχρηματοδοτούνται με δημόσια κονδύλια,- παροχή, όπου είναι εφικτό, κατανομής κατά προτεραιότητα των αδειών οδικής διαμετακόμισης, όπως συμφωνήθηκε στο άρθρο 6 παράγραφος 2 από τις αρμόδιες αρχές των συμβαλλομένων μερών, σε οδικούς μεταφορείς ανάλογα με το βαθμό στον οποίο χρησιμοποιούν τις συνδυασμένες μεταφορές όπως εκτιμάται από τα στατιστικά δεδομένα που διατίθενται σε κάθε συμβαλλόμενο μέρος,- συνεκτίμηση, όπου καθίσταται αναγκαίο για τη συμβατότητα με το πλάτος των γραμμών, του βάρους, των διαστάσεων και των τεχνικών χαρακτηριστικών του ειδικού εξοπλισμού των συνδυασμένων μεταφορών, και εξέταση της ανάληψης συντονισμένης δράσης για το χειρισμό και τη λειτουργία του συγκεκριμένου εξοπλισμού σε συνάρτηση με την κυκλοφορία·β) καθιστώντας προσιτή, κατόπιν αίτησης, διαθέσιμη πληροφόρηση όσον αφορά νέες δράσεις στον τομέα των συνδυασμένων μεταφορών, συμπεριλαμβανομένων προγραμμάτων τεχνολογικής έρευνας (συγ)χρηματοδοτούμενων από το συγκεκριμένο συμβαλλόμενο μέρος, μέσω μιας σύνοψης εκτέλεσης, που θα εκθέτει τα περιεχόμενα, τα αποτελέσματα και τον αντίκτυπο της δράσης ή του τεχνολογικού προγράμματος·γ) δημιουργώντας κατάλληλη υποδομή:- όπως ορίζουν οι σχετικές διατάξεις της AGTC, η ευρωπαϊκή συμφωνία για τους σημαντικούς κόμβους των διεθνών συνδυασμένων μεταφορών και τις σχετικές εγκαταστάσεις, της 1ης Φεβρουαρίου 1991,- με την εξάλειψη τυχόν σημείων συμφόρησης στις διαδρομές οδικής πρόσβασης στους τερματικούς σταθμούς συνδυασμένων μεταφορών ούτως ώστε να βελτιωθεί η χρήση των συνδυασμένων μεταφορών·δ) μελετώντας τις ακόλουθες δράσεις:- εξέταση των δυνατοτήτων χρήσης εξαξόνιων οχημάτων βάρους 44 τόνων για το αρχικό και τελικό οδικό σκέλος της συνδυασμένης μεταφοράς,- εξαιρέσεις από τους περιορισμούς κυκλοφορίας τα σαββατοκύριακα και τις αργίες για το αρχικό και τελικό οδικό σκέλος της συνδυασμένης μεταφοράς,- δυνατότητα αμοιβαίας πρόσβασης στους σιδηροδρόμους για τις επιχειρήσεις συνδυασμένων μεταφορών στο πλαίσιο νέας συμφωνίας.ΤΙΤΛΟΣ ΙΙΙΟΔΙΚΕΣ ΜΕΤΑΦΟΡΕΣΆρθρο 6Γενικές διατάξεις1. Όσον αφορά την αμοιβαία πρόσβαση στις αγορές μεταφορών, τα συμβαλλόμενα μέρη συμφωνούν, σε πρώτη φάση και με την επιφύλαξη της παραγράφου 2 του παρόντος άρθρου, να διατηρήσουν τα ισχύοντα δικαιώματα που απορρέουν από διμερείς συμφωνίες ή άλλους διμερείς διακανονισμούς που έχουν συναφθεί μεταξύ κάθε κράτους μέλους της Κοινότητας και της Ρουμανίας.Ωστόσο, εν αναμονή της σύναψης συμφωνίας μεταξύ των συμβαλλομένων μερών για την πρόσβαση στην αγορά των οδικών μεταφορών, όπως προβλέπεται στο άρθρο 7, η Ρουμανία συνεργάζεται με τα κράτη μέλη της Κοινότητας για την τροποποίηση αυτών των διμερών συμφωνιών ή/και διακανονισμών στο βαθμό που καταστεί αναγκαίο για την προσαρμογή τους στην παρούσα συμφωνία.2. Εκτός από τις άδειες που χορηγούνται βάσει των καθεστώτων που περιγράφονται στην παράγραφο 1, τα συμβαλλόμενα μέρη συμφωνούν να παραχωρούν, για κάθε ημερολογιακό έτος, πρόσβαση στην κυκλοφορία διαμετακόμισης με φορτηγά οχήματα μέσω των εδαφών των κρατών μελών της Κοινότητας και της Ρουμανίας από την ημερομηνία έναρξης ισχύος της παρούσας συμφωνίας, μέσω αδειών ως ακολούθως:α) η Κοινότητα λαμβάνει:14000 άδειες που ισχύουν στη Ρουμανία·β) η Ρουμανία λαμβάνει:7000 άδειες που ισχύουν στα κράτη μέλη της Κοινότητας στις οποίες έχουν επικολληθεί αυτοκόλλητα ένσημα·γ) η Ρουμανία λαμβάνει:3000 αυτοκόλλητα ένσημα για κάθε κράτος μέλος της Κοινότητας·δ) οι άδειες που αναφέρονται στα στοιχεία α) και β) ανταποκρίνονται στα υποδείγματα του παραρτήματος 1α και του παραρτήματος 1β αντίστοιχα·ε) τα αυτοκόλλητα ένσημα που αναφέρονται στο στοιχείο γ) ανταποκρίνονται στο υπόδειγμα


text: του παραρτήματος 1γ·στ) οι άδειες που αναφέρονται στα στοιχεία α) και β) παραχωρούνται από τις υπηρεσίες της Επιτροπής στις αρμόδιες αρχές της Ρουμανίας ή, στην περίπτωση της Κοινότητας, στις αρμόδιες αρχές των κρατών μελών της. Οι αρμόδιες αρχές πρέπει να συμπληρώνουν την άδεια εκτός των τμημάτων "Αριθμός ταξινόμησης του μηχανοκίνητου οχήματος", "Ταξίδι στο εξωτερικό" και "Ταξίδι επιστροφής" και να τις παραδίδουν στους μεταφορείς τους με την ελάχιστη επιβάρυνση για την κάλυψη ενός λογικού διοικητικού κόστους·ζ) τα αυτοκόλλητα ένσημα που αναφέρονται στο στοιχείο γ) παραχωρούνται από τις υπηρεσίες της Επιτροπής στις αρμόδιες αρχές της Ρουμανίας. Τα εν λόγω αυτοκόλλητα ένσημα επικολλώνται στην άδεια πριν από τη χρήση της ούτως ώστε να δείχνουν για ποιο(-ά) κράτος(-η) μέλος(-η) της Κοινότητας ισχύει η άδεια.η) τα συμβαλλόμενα μέρη συμφωνούν να μην επιβάλλονται φόροι ή παρεμφερή τέλη όσον αφορά τη χρήση των αδειών που αναφέρονται στα στοιχεία α) και β).θ) οι άδειες και τα αυτοκόλλητα ένσημα ισχύουν για ένα ημερολογιακό έτος έως τις 31 Ιανουαρίου του επομένου έτους και μπορούν να χρησιμοποιούνται μόνο για ένα ταξίδι στο εξωτερικό και ένα ταξίδι επιστροφής.3. Οι άδειες που αναφέρονται στην παράγραφο 2 μπορούν να χρησιμοποιούνται μόνον από οχήματα που πληρούν τα πρότυπα EURO 1 ή τις διατάξεις του "πράσινου πιστοποιητικού για φορτηγά οχήματα" όπως παρουσιάζεται στο παράρτημα 4. Τα αποδεικτικά στοιχεία της συμμόρφωσης με την παρούσα διάταξη φυλάσσονται επί του οχήματος καθ' όλη τη διάρκεια του ταξιδιού.4. Εάν η ημερομηνία έναρξης ισχύος της συμφωνίας βάσει του άρθρου 19 δεν είναι η 1η Ιανουαρίου, ο αριθμός των αδειών και των αυτοκόλλητων ενσήμων που αναφέρεται στην παράγραφο 2 μειώνεται κατ' αναλογία για το ημερολογιακό έτος κατά το οποίο αρχίζει να ισχύει η συμφωνία.5. Οι αρμόδιες αρχές των συμβαλλομένων μερών εκδίδουν άδειες για τη μεταφορά εμπορευμάτων δυνάμει της παρούσας συμφωνίας μόνο σε μεταφορείς που είναι εξουσιοδοτημένοι σύμφωνα με τη νομοθεσία του συγκεκριμένου συμβαλλόμενου μέρους για την ανάληψη διεθνών οδικών μεταφορών. Η άδεια πρέπει να φυλάσσεται στο όχημα. Στην περίπτωση συνόλου ζευγμένων οχημάτων πρέπει να συνοδεύει το μηχανοκίνητο όχημα. Καλύπτει το σύνολο ζευγμένων οχημάτων ακόμη και στην περίπτωση που το ρυμουλκούμενο ή ημιρυμουλκούμενο όχημα δεν είναι ταξινομημένο στο όνομα του κατόχου της άδειας ή είναι ταξινομημένο σε άλλη χώρα.6. Τα συμβαλλόμενα μέρη απέχουν από κάθε μονομερές μέτρο που θα μπορούσε να εισαγάγει διακρίσεις μεταξύ των μεταφορέων ή των οχημάτων της Κοινότητας και της Ρουμανίας. Κάθε συμβαλλόμενο μέρος λαμβάνει όλα τα αναγκαία μέτρα για να διευκολύνει την οδική μεταφορά που αναφέρεται στην παρούσα συμφωνία προς το έδαφός του ή μέσω αυτού.Άρθρο 7Πρόσβαση στην αγοράΤα συμβαλλόμενα μέρη αναλαμβάνουν, κατά προτεραιότητα και λαμβάνοντας υπόψη την υιοθέτηση εκ μέρους της Ρουμανίας των κοινοτικών φορολογικών, κοινωνικών και τεχνικών κανόνων, να συνεργαστούν για την επιδίωξη ενός κοινού συστήματος ρύθμισης της μελλοντικής πρόσβασης τους στην αγορά των οδικών μεταφορών.Άρθρο 8Φορολογικές διατάξειςΣτην περίπτωση μεταφορών βάσει της παρούσας συμφωνίας:1. τα συμβαλλόμενα μέρη εξασφαλίζουν την εφαρμογή της αρχής της μη διάκρισης όσον αφορά την ιθαγένεια ή τον τόπο εγκατάστασης στη φορολογία των οδικών οχημάτων, στις φορολογικές επιβαρύνσεις και τα διόδια και οιαδήποτε άλλη μορφή τελών που επιβάλλονται για τη χρήση της οδικής υποδομής


text: μεταφορών·2. τα οδικά οχήματα που είναι ταξινομημένα σε ένα συμβαλλόμενο μέρος εξαιρούνται από όλους τους φόρους επί των οχημάτων και τα τέλη που επιβάλλονται για την κυκλοφορία ή κατοχή οχημάτων, καθώς και από όλους τους ειδικούς φόρους ή τέλη που επιβάλλονται για μεταφορές, στο έδαφος του άλλου συμβαλλόμενου μέρους.Τα οδικά οχήματα δεν εξαιρούνται από την καταβολή φόρων και τελών για τα καύσιμα κινητήρων, διοδίων και τελών που επιβάλλονται για τη χρήση της υποδομής·3. τα συμβαλλόμενα μέρη εξασφαλίζουν ότι δεν είναι δυνατή η παράλληλη επιβολή διοδίων ή οιαδήποτε άλλη μορφή τελών για τη χρήση ενός μεμονωμένου τμήματος οδού. Ωστόσο, τα συμβαλλόμενα μέρη μπορούν επίσης να επιβάλλουν διόδια σε δίκτυα όπου εισπράττονται τέλη για τη χρήση γεφυρών, σηράγγων και διελεύσεων ορέων·4. τα ακόλουθα είδη εξαιρούνται από δασμούς και από όλους τους φόρους και τέλη:α) καύσιμα που περιέχονται στις δεξαμενές οδικών οχημάτων κατά την εισαγωγή στο έδαφος του άλλου συμβαλλόμενου μέρους, όταν οι δεξαμενές έχουν σχεδιασθεί από τον κατασκευαστή για τον τύπο του εν λόγω οδικού οχήματος·β) καύσιμα που περιέχονται στις δεξαμενές ρυμουλκούμενων και ημιρυμουλκούμενων οχημάτων και τα οποία χρησιμοποιούνται για τα ψυκτικά συστήματα των ψυγείων·γ) λιπαντικά σε ποσότητες που απαιτούνται για χρήση στη διάρκεια του ταξιδιού·δ) ανταλλακτικά και εργαλεία που απαιτούνται για την επισκευή οχήματος το οποίο υπέστη βλάβη κατά την εκτέλεση διεθνούς οδικής μεταφοράς. Τα ανταλλακτικά που αντικαθίστανται θα πρέπει να επανεξαχθούν ή να καταστραφούν υπό τον έλεγχο της αρμόδιας τελωνειακής αρχής του άλλου συμβαλλόμενου μέρους·5. με την επιφύλαξη του δεύτερου εδαφίου του σημείου 2, εάν τα βάρη, οι διαστάσεις ή το φορτίο επί του άξονα ενός οχήματος υπερβαίνουν τα ανώτατα όρια που ισχύουν στο έδαφος της Ρουμανίας εφόσον το όχημα πληροί τις διατάξεις της οδηγίας 96/53/ΕΚ του Συμβουλίου(1) για τα βάρη και τις διαστάσεις, το εν λόγω όχημα δεν υπόκειται σε τυχόν ειδικά τέλη υπό τον όρο ότι πληροί τις διατάξεις που ορίζει το παράρτημα 5.Άρθρο 9Κοινωνικές διατάξειςΤα συμβαλλόμενα μέρη της παρούσας συμφωνίας εφαρμόζουν την ευρωπαϊκή συμφωνία για την εργασία των πληρωμάτων των οχημάτων που εκτελούν διεθνείς οδικές μεταφορές (AETR) της 1ης Ιουλίου 1970, όπως ισχύει κατά την έναρξη ισχύος της παρούσας συμφωνίας, ή εφαρμόζουν κανόνες πανόμοιους με τους κανονισμούς (ΕΟΚ) αριθ. 3820/85(2) και (ΕΟΚ) αριθ. 3821/85(3) του Συμβουλίου, όπως τροποποιήθηκαν μεταγενέστερα.Άρθρο 10Τεχνικές διατάξεις1. Η Ρουμανία θεσπίζει μέτρα ισοδύναμα με τα αναφερόμενα στο παράρτημα 2 το αργότερο έως την έναρξη ισχύος της παρούσας συμφωνίας και με τα αναφερόμενα στο παράρτημα 3 εντός δύο ετών μετά την έναρξη ισχύος της παρούσας συμφωνίας.2. Τα συμβαλλόμενα μέρη της παρούσας συμφωνίας εφαρμόζουν την ευρωπαϊκή συμφωνία για τη διεθνή οδική μεταφορά επικίνδυνων εμπορευμάτων (ADR), της 30ής Σεπτεμβρίου 1957, όπως ισχύει κατά την έναρξη ισχύος της παρούσας συμφωνίας.3. Η Ρουμανία καταβάλλει κάθε δυνατή προσπάθεια για να εναρμονίσει, βάσει των κοινοτικών κανόνων, τη νομοθεσία της σχετικά με τη μεταφορά αλλοιώσιμων εμπορευμάτων, ζώντων ζώων και επικίνδυνων εμπορευμάτων.4. Τα συμβαλλόμενα μέρη συγκεντρώνουν τις εμπειρίες τους και ανταλλάσσουν πληροφορίες σχετικά με τη νομοθεσία τους προκειμένου να βελτιώσουν τη ροή και την ασφάλεια της κυκλοφορίας κατά τις περιόδους αιχμής (σαββατοκύριακα, δημόσιες αργίες, τουριστική περίοδος).5. Τα συμβαλλόμενα μέρη συνεργάζονται για την ενθάρρυνση


text: της εισαγωγής, της ανάπτυξης και του συντονισμού διαλειτουργικών συστημάτων πληροφόρησης για την οδική κυκλοφορία.6. Τα συμβαλλόμενα μέρη καταβάλλουν επίσης κάθε δυνατή προσπάθεια για να εναρμονίσουν την τεχνική βοήθεια που παρέχεται στους οδηγούς, τη μετάδοση βασικών πληροφοριών για την κυκλοφορία και τις υπηρεσίες πρώτων βοηθειών συμπεριλαμβανομένων υπηρεσιών μεταφοράς τραυματιών και άλλων θεμάτων που αφορούν τους οδηγούς.ΤΙΤΛΟΣ IVΑΠΛΟΥΣΤΕΥΣΗ ΤΩΝ ΔΙΑΤΥΠΩΣΕΩΝΆρθρο 11Απλούστευση των διατυπώσεων1. Τα συμβαλλόμενα μέρη συμφωνούν να απλουστεύσουν τις διατυπώσεις σχετικά με τη ροή των εμπορευμάτων που μεταφέρονται σύμφωνα με την παρούσα συμφωνία.2. Τα συμβαλλόμενα μέρη συμφωνούν να αρχίσουν διαπραγματεύσεις με σκοπό τη σύναψη συμφωνίας για τη διευκόλυνση των ελέγχων και των διατυπώσεων σχετικά με τη μεταφορά εμπορευμάτων.3. Τα συμβαλλόμενα μέρη συμφωνούν, στο βαθμό που κρίνεται αναγκαίο, να αναλάβουν κοινή δράση και να ενθαρρύνουν τη θέσπιση συμπληρωματικών μέτρων απλούστευσης.ΤΙΤΛΟΣ VΤΕΛΙΚΕΣ ΔΙΑΤΑΞΕΙΣΆρθρο 12Επέκταση του πεδίου εφαρμογήςΕάν ένα από τα συμβαλλόμενα μέρη συμπεραίνει, εκ των εμπειριών του κατά την εφαρμογή της παρούσας συμφωνίας, ότι ορισμένα άλλα μέτρα που δεν εμπίπτουν στο πεδίο εφαρμογής της συμφωνίας είναι προς το συμφέρον μιας συντονισμένης ευρωπαϊκής πολιτικής μεταφορών και, ειδικότερα, μπορούν να συμβάλλουν στην επίλυση των προβλημάτων της κυκλοφορίας διαμετακόμισης, υποβάλλει στο άλλο συμβαλλόμενο μέρος σχετικές προτάσεις.Άρθρο 13Μεικτή επιτροπήΤο αρμόδιο για τη συνεργασία όργανο είναι η μεικτή επιτροπή ονομαζόμενη "επιτροπή μεταφορών Κοινότητας/Ρουμανίας". Η επιτροπή:- απαρτίζεται από αντιπροσώπους που έχουν ορίσει η Κοινότητα και η Ρουμανία,- συνέρχεται κατόπιν αιτήματος ενός των συμβαλλομένων μερών, εναλλακτικά στο έδαφος εκάστου των συμβαλλομένων μερών,- καταρτίζει τον εσωτερικό κανονισμό της,- ενεργεί με αμοιβαία συμφωνία,- εξασφαλίζει τη δέουσα εκτέλεση της παρούσας συμφωνίας, και ειδικότερα:α) εξετάζει τρόπους συνεργασίας και προώθησης των συνδυασμένων μεταφορών και επανεξετάζει τουλάχιστον ανά διετία την πρόοδο που έχει επιτευχθεί·β) επανεξετάζει τα παραρτήματα της παρούσας συμφωνίας τουλάχιστον ανά διετία·γ) επιλύει τυχόν διαφορές που ανακύπτουν όσον αφορά την εφαρμογή και την ερμηνεία της παρούσας συμφωνίας. Σε περίπτωση διαφωνίας, η απόφαση αναπέμπεται σε μεταγενέστερη σύνοδο της μεικτής επιτροπής η οποία πρέπει να συγκληθεί εντός δύο μηνών από την ημερομηνία αναπομπής σύμφωνα με τους όρους που καθορίζονται στον εσωτερικό κανονισμό της·δ) συντονίζει τις εργασίες σχετικά με την παρακολούθηση, την πρόβλεψη και άλλες στατιστικές των διεθνών οδικών και συνδυασμένων μεταφορών και, ειδικότερα, της οδικής κυκλοφορίας διαμετακόμισης·ε) όπου καθίσταται αναγκαίο, θεσπίζει μέτρα για την τεχνική προσαρμογή των διατάξεων της παρούσας συμφωνίας·στ) εφόσον χρειάζεται εκπονεί συστάσεις για την αύξηση του αριθμού των αδειών/αυτοκόλλητων ενσήμων·ζ) συζητεί, όπου καθίσταται αναγκαίο, όλα τα άλλα θέματα τα συναφή με την εφαρμογή της παρούσας συμφωνίας.Άρθρο 14Παραβάσεις1. Σε περίπτωση παράβασης των διατάξεων της παρούσας συμφωνίας από οδικό όχημα ή οδηγό τέτοιου οχήματος, η αρμόδια αρχή του συμβαλλόμενου μέρους στο έδαφος του οποίου έλαβε χώρα η παράβαση μπορεί να κοινοποιήσει την παράβαση στην αρμόδια αρχή του άλλου συμβαλλόμενου μέρους το οποίο μπορεί να λάβει τα μέτρα που προβλέπει η εθνική νομοθεσία του.2. Η αρμόδια αρχή που λαμβάνει οιαδήποτε σχετική κοινοποίηση ενημερώνει το συντομότερο δυνατό την αρμόδια αρχή του άλλου συμβαλλόμενου μέρους για τα ληφθέντα μέτρα.3. Οι διατάξεις του παρόντος άρθρου ισχύουν με την επιφύλαξη των νόμιμων κυρώσεων που μπορούν να επιβάλλουν τα δικαστήρια ή οι αρμόδιες για την τήρηση αρχές είτε του κράτους μέλους της


text: Ευρωπαϊκής Κοινότητας στο έδαφος του οποίου διαπράχθηκε η παράβαση είτε της Ρουμανίας.Άρθρο 15Διάρκεια της συμφωνίαςΗ παρούσα συμφωνία συνάπτεται για περίοδο πέντε ετών. Ανανεώνεται αυτόματα για περίοδο τριών ετών, εκτός εάν ένα από τα συμβαλλόμενα μέρη την καταγγείλει με προειδοποίηση δώδεκα μηνών πριν από τη λήξη αυτής της περιόδου.Άρθρο 16Καταγγελία της συμφωνίαςΚάθε μέρος μπορεί να καταγγείλει τη συμφωνία με προειδοποίηση δώδεκα μηνών κοινοποιούμενη στο άλλο μέρος.Άρθρο 17ΠαραρτήματαΤα παραρτήματα αποτελούν αναπόσπαστο μέρος της παρούσας συμφωνίας.Άρθρο 18ΓλώσσεςΗ παρούσα συμφωνία συντάσσεται σε δύο αντίτυπα στην αγγλική, τη γαλλική, τη γερμανική, τη δανική, την ελληνική, την ισπανική, την ιταλική, την ολλανδική, την πορτογαλική, τη σουηδική, τη φινλανδική και τη ρουμανική γλώσσα και όλα τα κείμενα είναι εξίσου αυθεντικά.Άρθρο 19Έναρξη ισχύοςΗ παρούσα συμφωνία συνάπτεται σύμφωνα με τις κατ' ιδίαν διαδικασίες του κάθε συμβαλλόμενου μέρους. Αρχίζει να ισχύει την πρώτη ημέρα του δεύτερου μήνα αφότου τα συμβαλλόμενα μέρη κοινοποιήσουν αμοιβαία την ολοκλήρωση των αναγκαίων για το σκοπό αυτό διαδικασιών.Hecho en Luxemburgo, el veintiocho de junio del dos mil uno./Udfærdiget i Luxembourg den otteogtyvende juni to tusind og en./Geschehen zu Luxemburg am achtundzwanzigsten Juni zweitausendundeins./Έγινε στο Λουξεμβούργο, στις είκοσι οκτώ Ιουνίου δύο χιλιάδες ένα./Done at Luxembourg on the twenty-eighth day of June in the year two thousand and one./Fait à Luxembourg, le vingt-huit juin deux mille un./Fatto a Lussemburgo, addì ventotto giugno duemilauno./Gedaan te Luxemburg, de achtentwintigste juni tweeduizendeneen./Feito em Luxemburgo, em vinte e oito de Junho de dois mil e um./Tehty Luxemburgissa kahdentenakymmenentenäkahdeksantena päivänä kesäkuuta vuonna kaksituhattayksi./Som skedde i Luxemburg den tjugoåttonde juni tjugohundraett./Intocmit la Luxemburg, la douazeci si opt iunie doua mii unu.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar>PIC FILE= "L_2002142EL.008001.TIF">Pentru România>PIC FILE= "L_2002142EL.008002.TIF">(1) ΕΕ L 235 της 17.9.1996, σ. 59.(2) ΕΕ L 370 της 31.12.1985, σ. 1.(3) ΕΕ L 370 της 31.12.1985, σ. 8.ΠΑΡΑΡΤΗΜΑ 1a>PIC FILE= "L_2002142EL.008102.TIF">>PIC FILE= "L_2002142EL.008201.TIF">ΠΑΡΑΡΤΗΜΑ 1β>PIC FILE= "L_2002142EL.008302.TIF">>PIC FILE= "L_2002142EL.008401.TIF">ΠΑΡΑΡΤΗΜΑ 1γ>PIC FILE= "L_2002142EL.008502.TIF">ΠΑΡΑΡΤΗΜΑ 2Διατάξεις σχετικά με το κοινοτικό κεκτημένο1. Οδηγία 88/77/ΕΟΚ του Συμβουλίου, της 3ης Δεκεμβρίου 1987, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα (ΕΕ L 36 της 9.2.1988, σ. 33), όπως τροποποιήθηκε τελευταία από την οδηγία 96/1/ΕΚ του Ευρωπαϊκού Κοινοβουλίου και του Συμβουλίου (ΕΕ L 40 της 17.2.1996, σ. 1).2. Οδηγία 70/157/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αναφέρονται στο αποδεκτό ηχητικό επίπεδο και στη διάταξη εξατμίσεως των οχημάτων με κινητήρα (ΕΕ L 42 της 23.2.1970, σ. 16), όπως τροποποιήθηκε τελευταία από την οδηγία 96/20/ΕΚ της Επιτροπής (ΕΕ L 92 της 13.4.1996, σ. 23).ΠΑΡΑΡΤΗΜΑ 31. Οδηγία 92/6/ΕΟΚ του Συμβουλίου, της 10ης Φεβρουαρίου 1992, σχετικά με την εγκατάσταση και τη χρήση διατάξεων περιορισμού της ταχύτητας σε ορισμένες κατηγορίες οχημάτων με κινητήρα στην Κοινότητα (ΕΕ L 57 της 2.3.1992, σ. 27).2. Οδηγία 96/96/ΕΚ του Συμβουλίου, της 20ής Δεκεμβρίου 1996, για την προσέγγιση των νομοθεσιών των κρατών μελών σχετικά


text: με τον τεχνικό έλεγχο των μηχανοκίνητων οχημάτων και των ρυμουλκουμένων τους (ΕΕ L 46 της 17.2.1997, σ. 1).3. Οδηγία 71/320/ΕΟΚ του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους (ΕΕ L 202 της 6.9.1971, σ. 37), όπως τροποποιήθηκε τελευταία από την οδηγία 91/422/ΕΟΚ της Επιτροπής (ΕΕ L 233 22.8.1991, σ. 21).ΠΑΡΑΡΤΗΜΑ 4>PIC FILE= "L_2002142EL.008702.TIF">>PIC FILE= "L_2002142EL.008801.TIF">>PIC FILE= "L_2002142EL.008901.TIF">ΠΑΡΑΡΤΗΜΑ 5Διαδρομές διαμετακόμισης στη Ρουμανία όπου επιτρέπεται σε κοινοτικά οχήματα που πληρούν τους κοινοτικούς κανόνες για τα βάρη και τις διαστάσεις να διέρχονται από τη Ρουμανία χωρίς την καταβολή ειδικών τελών1. Τα κοινοτικά οχήματα που πληρούν την οδηγία 96/53/ΕΚ, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.6.1996, σ. 59), απαλλάσσονται της ειδικής αδείας και τυχόν ειδικών τελών σε περίπτωση που υπερβαίνουν τους ρουμανικούς κανόνες για τα βάρη και τις διαστάσεις υπό τον όρο ότι ακολουθούν τις ακόλουθες διαδρομές διαμετακόμισης στο εσωτερικό της Ρουμανίας:- διαδρομή διαμετακόμισης Nadlac/Calafat (πανευρωπαϊκός διάδρομος IV): συγκεκριμένα ο E68 από την ουγγρική μεθόριο προς Nadlac και Arad, ο E671 από Arad προς Timisoara, ο E70 από Timisoara προς Craiova, ο E79 από Craiova προς Calafat και τη βουλγαρική μεθόριο,- διαδρομή διαμετακόμισης Nadlac/Giurgiu (πανευρωπαϊκοί διάδρομοι IV και IX): συγκεκριμένα ο E68 από την ουγγρική μεθόριο προς Nadlac έως το Deva και Sebes, ο E68/E81 από Sebes προς Miercurea Sibiului και Vestem, ο E81 από Vestem προς Pitesti, ο E70 από Pitesti προς Βουκουρέστι· η νοτιοδυτική παρακαμπτήριος του Βουκουρεστίου, και ο E85 από Βουκουρέστι προς Giurgiu και τη βουλγαρική μεθόριο.2. Τα ακόλουθα τμήματα των διαδρομών διαμετακόμισης που αναφέρονται στην παράγραφο 1 αποκλείονται προσωρινά από την εφαρμογή της παραγράφου 1 του παρόντος παραρτήματος, το αργότερο έως τις 31 Δεκεμβρίου 2000, εκτός εάν η μεικτή επιτροπή εκτιμήσει ότι τα συγκεκριμένα τμήματα έχουν ήδη αναβαθμισθεί (ή επανευθυγραμμιστεί) σύμφωνα με τα απαιτούμενα πρότυπα επιτρέποντας τη χρήση από οχήματα που πληρούν τους κοινοτικούς κανόνες για τα βάρη και τις διαστάσεις:- E70 Bουκουρέστι προς Pitesti.3. Τα ακόλουθα τμήματα των διαδρομών διαμετακόμισης που αναφέρονται στην παράγραφο 1 αποκλείονται προσωρινά από την εφαρμογή της παραγράφου 1 του παρόντος παραρτήματος, το αργότερο έως τις 31 Δεκεμβρίου 2003, εκτός εάν η μεικτή επιτροπή εκτιμήσει ότι τα συγκεκριμένα τμήματα έχουν ήδη αναβαθμισθεί (ή επανευθυγραμμιστεί) σύμφωνα με τα απαιτούμενα πρότυπα επιτρέποντας τη χρήση από οχήματα που πληρούν τους κοινοτικούς κανόνες για τα βάρη και τις διαστάσεις:- E68/E81, Miercurea Sibiului προς Vestem,- E70 Timisoara προς Lugoj,- E85 Bουκουρέστι προς Giurgiu.4. Τα ακόλουθα τμήματα των διαδρομών διαμετακόμισης που αναφέρονται στην παράγραφο 1 αποκλείονται προσωρινά από την εφαρμογή της παραγράφου 1 του παρόντος παραρτήματος, το αργότερο έως τις 31 Δεκεμβρίου 2006, εκτός εάν η μεικτή επιτροπή εκτιμήσει ότι τα συγκεκριμένα τμήματα έχουν ήδη αναβαθμισθεί (ή επανευθυγραμμιστεί) σύμφωνα με τα απαιτούμενα πρότυπα επιτρέποντας τη χρήση από οχήματα που πληρούν τους κοινοτικούς κανόνες για τα βάρη και τις διαστάσεις:- E79, Craiova προς


text: Calafat και τη βουλγαρική μεθόριο,- E7O Lugoj προς Craiova.5. Με την επιφύλαξη της παραγράφου 1, οι ρουμανικές αρχές, σύμφωνα με τους ισχύοντες εθνικούς κανόνες, για τα τμήματα που αναφέρονται στις παραγράφους 2, 3 και 4 ανωτέρω και έως τις προαναφερθείσες ημερομηνίες, επιβάλλουν ειδικά τέλη μόνον απόστασης και βάρους στα οχήματα τα οποία υπερβαίνουν τα όσα ορίζουν οι ρουμανικοί κανόνες για τα βάρη και τις διαστάσεις.Ενημέρωση σχετικά με την έναρξη ισχύος της συμφωνίας οδικής διαμετακόμισης μεταξύ της Ευρωπαϊκής Κοινότητας και της Ρουμανίας για τη μεταφορά εμπορευμάτωνΗ συμφωνία οδικής διαμετακόμισης μεταξύ της Ευρωπαϊκής Κοινότητας και της Ρουμανίας που υπογράφηκε στις 28 Ιουνίου 2001 και την οποία το Συμβούλιο αποφάσισε να συνάψει στις 7 Δεκεμβρίου 2001, θα τεθεί σε ισχύ την 1η Ιουνίου 2002, δεδομένου ότι οι διαδικασίες που προβλέπονται στο άρθρο 19 της συμφωνίας ολοκληρώθηκαν στις 3 Απριλίου 2002.


text:
 19.12.2014
 EL
 Επίσημη Εφημερίδα της Ευρωπαϊκής Ένωσης
 L 365/3
 ΠΡΩΤΌΚΟΛΛΟ
 για την τροποποίηση της συμφωνίας Κοινού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Γεωργίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 Η ΙΡΛΑΝΔΙΑ,
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΟΥΓΓΑΡΙΑ,
 Η ΔΗΜΟΚΡΑΤΙΑ ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
 συμβαλλόμενα μέρη της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης και κράτη μέλη της Ευρωπαϊκής Ένωσης (εφεξής τα «κράτη μέλη»), και
 Η ΕΥΡΩΠΑΪΚΗ ΕΝΩΣΗ,
 αφενός, και
 H ΓΕΩΡΓΙΑ,
 αφετέρου,
 Εχοντας υπόψη την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Η Δημοκρατία της Κροατίας είναι συμβαλλόμενο μέρος της συμφωνίας Κοινού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Γεωργίας, αφετέρου (1), η οποία υπογράφηκε στις 2 Δεκεμβρίου 2010 (εφεξής «η συμφωνία»).
 Άρθρο 2
 Το κείμενο της συμφωνίας στην κροατική γλώσσα (2) είναι αυθεντικό υπό τους ίδιους όρους με εκείνους των εκδόσεων στις υπόλοιπες γλώσσες.
 Άρθρο 3
 1. Το παρόν πρωτόκολλο εγκρίνεται από τα συμβαλλόμενα μέρη σύμφωνα με τις οικείες διαδικασίες τους. Τίθεται σε ισχύ την ημερομηνία έναρξης ισχύος της συμφωνίας. Ωστόσο, σε περίπτωση που το παρόν πρωτόκολλο εγκριθεί από τα συμβαλλόμενα μέρη μετά την ημερομηνία έναρξης ισχύος της συμφωνίας, τότε θα τεθεί σε ισχύ, σύμφωνα με το άρθρο 29 παράγραφος 1 της συμφωνίας, ένα μήνα από την ημερομηνία της τελευταίας διπλωματικής διακοίνωσης με την οποία τα συμβαλλόμενα μέρη επιβεβαιώνουν ότι έχουν ολοκληρωθεί όλες οι διαδικασίες που είναι αναγκαίες για τη θέση σε ισχύ του παρόντος πρωτοκόλλου.
 2. Το παρόν πρωτόκολλο εφαρμόζεται σε προσωρινή βάση από την υπογραφή του από τα συμβαλλόμενα μέρη.
 Έγινε στις Βρυξέλλες, εις διπλούν, στις 26 Νοεμβρίου 2014, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και γεωργιανή γλώσσα, καθένα δε από τα κείμενα αυτά είναι εξίσου αυθεντικό.
 За държавите-членки
 Por los Estados miembros
 Za členské státy
 For medlemsstaterne
 Für die Mitgliedstaaten
 Liikmesriikide nimel
 Για τα κράτη μέλη
 For the Member States
 Pour les États membres
 Za države članice
 Per gli Stati membri
 Dalībvalstu vārdā –
 Valstybių narių vardu
 A tagállamok részéről
 Għall-Istati Membri
 Voor de lidstaten
 W imieniu Państw Członkowskich
 Pelos Estados-Membros
 Pentru statele membre
 Za členské štáty
 Za države članice
 Jäsenvaltioiden puolesta
 För medlemsstaterna
 За Европейския съюз
 Рог la Unión Europea
 Za Evropskou


text:
unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Грузия
 Por Georgia
 Za Gruzii
 For Georgien
 Für Georgien
 Gruusia nimel
 Για τη Γεωργία
 For Georgia
 Pour la Géorgie
 Za Gruziju
 Per la Georgia
 Gruzijas vārdā –
 Gruzijos vardu
 Grúzia részéről
 Għall-Ġeorġja
 Voor Georgië
 W imieniu Gruzji
 Pela Georgia
 Pentru Georgia
 Za Gruzínsko
 Za Gruzijo
 Georgian puolesta
 För Georgien
 (1) Το κείμενο της συμφωνίας έχει δημοσιευθεί στην ΕΕ L 321 της 20.11.2012, σ. 3.
 (2) Ειδική έκδοση στα κροατικά, κεφάλαιο 11, τόμος 102, σ. 232.


text:
 Σημαντική ανακοίνωση νομικού περιεχομένου
 |
 12006M/PRO/07
 Συνθηκης για την Ευρωπαϊκη Ενωση (Ενοποιημενη αποδοση) - Γ. Πρωτόκολλα τα οποία προσαρτώνται στη Συνθήκη για την Ευρωπαϊκή Ένωση, στη Συνθήκη περί ιδρύσεως της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας - Πρωτόκολλο (αριθ. 7) προσαρτημένο στη Συνθήκη για την Ευρωπαϊκή Ένωση και στις Συνθήκες για την ίδρυση των Ευρωπαϊκών Κοινοτήτων (1992)
 Επίσημη Εφημερίδα αριθ. C 321 E της 29/12/2006 σ. 0225 - 0225
 Πρωτόκολλο (αριθ. 7)το οποίο προσαρτάται στη Συνθήκη για την Ευρωπαϊκή Ένωση και στις Συνθήκες περί ιδρύσεως των Ευρωπαϊκών Κοινοτήτων (1992)ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΣΥΜΦΩΝΗΣΑΝ ΣΧΕΤΙΚΑ με την ακόλουθη διάταξη, που προσαρτάται στη Συνθήκη για την Ευρωπαϊκή Ένωση και στις Συνθήκες για την ίδρυση των Ευρωπαϊκών Κοινοτήτων:Καμία διάταξη της Συνθήκης για την Ευρωπαϊκή Ένωση, των Συνθηκών περί ιδρύσεως των Ευρωπαϊκών Κοινοτήτων ή των Συνθηκών και πράξεων που τροποποιούν ή συμπληρώνουν τις εν λόγω Συνθήκες δεν θίγει την εφαρμογή του άρθρου 40.3.3 του ιρλανδικού Συντάγματος στην Ιρλανδία.--------------------------------------------------


text:
 25.2.2021
 EL
 Επίσημη Εφημερίδα της Ευρωπαϊκής Ένωσης
 L 67/23
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 135/2018
 της 6ης Ιουλίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/197]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2018/290 της Επιτροπής, της 26ης Φεβρουαρίου 2018, για την τροποποίηση του κανονισμού (ΕΚ) αριθ. 1881/2006 όσον αφορά τα μέγιστα επιτρεπτά επίπεδα γλυκιδυλικών εστέρων λιπαρών οξέων σε φυτικά έλαια και λίπη, παρασκευάσματα για βρέφη, παρασκευάσματα δεύτερης βρεφικής ηλικίας και τρόφιμα για ειδικούς ιατρικούς σκοπούς που προορίζονται για βρέφη και μικρά παιδιά (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με είδη διατροφής. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου XII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 54ρδ [κανονισμός (ΕΚ) αριθ. 1881/2006 της Επιτροπής] του κεφαλαίου XII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32018 R 0290: Κανονισμός (ΕΕ) αριθ. 2018/290 της Επιτροπής, της 26ης Φεβρουαρίου 2018 (ΕΕ L 55 της 27.2.2018, σ. 27).»
 Άρθρο 2
 Τα κείμενα του κανονισμού (ΕΕ) 2018/290 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 7 Ιουλίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 6 Ιουλίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 55 της 27.2.2018, σ. 27.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22000D0114(02)
 Απόφαση αριθ. 5/1999 του Συμβουλίου Σύνδεσης ΕΕ-Βουλγαρίας, της 20ής Δεκεμβρίου 1999, για την τροποποίηση του πρωτοκόλλου αριθ. 4 της ευρωπαϊκής συμφωνίας ΕΕ-Βουλγαρίας για τον ορισμό της εννοίας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας
 Επίσημη Εφημερίδα αριθ. L 010 της 14/01/2000 σ. 0038 - 0040
 ΑΠΟΦΑΣΗ αριθ. 5/1999 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΒΟΥΛΓΑΡΙΑΣτης 20ής Δεκεμβρίου 1999για την τροποποίηση του πρωτοκόλλου αριθ. 4 της ευρωπαϊκής συμφωνίας ΕΕ-Βουλγαρίας για τον ορισμό της εννοίας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας(2000/28/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για την εγκαθίδρυση συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου(1), που υπογράφηκε στις Βρυξέλλες στις 8 Μαρτίου 1993, και ιδίως το άρθρο 38 του πρωτοκόλλου αριθ. 4,Εκτιμώντας τα ακόλουθα:(1) ο ορισμός του όρου "καταγόμενα προϊόντα" ή "προϊόντα καταγωγής" πρέπει να τροποποιηθεί για να εξασφαλιστεί η ορθή λειτουργία του εκτεταμένου συστήματος σώρευσης το οποίο καθιστά δυνατή τη χρήση υλών καταγωγής Ευρωπαϊκής Κοινότητας, Πολωνίας, Ουγγαρίας, Τσεχικής Δημοκρατίας, Σλοβακικής Δημοκρατίας, Σλοβενίας, Ρουμανίας, Λετονίας, Λιθουανίας, Εσθονίας, Βουλγαρίας, Τουρκίας, Ευρωπαϊκού Οικονομικού Χώρου, Ισλανδίας, Νορβηγίας και Ελβετίας·(2) θα ήταν σκόπιμο να αναθεωρηθούν τα άρθρα που αφορούν τα ποσά ώστε να ληφθεί πλήρως υπόψη η έναρξη ισχύος του ευρώ·(3) για να ληφθούν υπόψη οι αλλαγές των τεχνικών επεξεργασίας και οι ελλείψεις ορισμένων πρώτων υλών, θα πρέπει να γίνουν ορισμένες διορθώσεις στον κατάλογο των απαιτήσεων επεξεργασίας και μεταποιήσεων στις οποίες υποβάλλονται οι μη καταγόμενες ύλες για να αποκτήσουν χαρακτήρα καταγωγής·(4) το πρωτόκολλο αριθ. 4 θα πρέπει, ως εκ τούτου, να τροποποιηθεί,ΑΠΟΦΑΣΙΖΕΙ:Άρθρο 1Το πρωτόκολλο αριθ. 4 για τον ορισμό της εννοίας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας τροποποιείται ως εξής:1. Στα άρθρα 21 και 26 η λέξη "Ecu" αντικαθίσταται από την λέξη "ευρώ".2. Το άρθρο 30 αντικαθίσταται από το ακόλουθο κείμενο: "Άρθρο 30Ποσά εκφρασμένα σε ευρώ1. Τα ποσά σε εθνικό νόμισμα της χώρας εξαγωγής που ισοδυναμούν με τα ποσά που εκφράζονται σε ευρώ, καθορίζονται από τη χώρα εξαγωγής και ανακοινώνονται στις χώρες εισαγωγής μέσω της Ευρωπαϊκής Επιτροπής.2. Όταν αυτά τα ποσά υπερβαίνουν τα αντίστοιχα ποσά που έχει καθορίσει η χώρα εισαγωγής, η τελευταία οφείλει να τα αποδεχθεί εάν τα προϊόντα έχουν τιμολογηθεί στο νόμισμα της χώρας εξαγωγής. Αν τα προϊόντα έχουν τιμολογηθεί στο νόμισμα κράτους μέλους της ΕΚ ή μιας άλλης χώρας που αναφέρεται στα άρθρα 3 και 4, η χώρα εισαγωγής οφείλει να αναγνωρίσει το ποσό που κοινοποιεί η εν λόγω χώρα.3. Τα ποσά που εκφράζονται σε εθνικό νόμισμα μιας συγκεκριμένης χώρας είναι ισοδύναμα με την αντίστοιχη αξία, σε εθνικό νόμισμα αυτής της χώρας, του ευρώ την πρώτη εργάσιμη ημέρα του Οκτωβρίου 1999.4. Η επιτροπή σύνδεσης, κατόπιν αιτήσεως της Κοινότητας ή της Βουλγαρίας, επανεξετάζει τα ποσά που εκφράζονται σε ευρώ και τα ισόποσά τους στα εθνικά νομίσματα των κρατών μελών και της Βουλγαρίας. Κατά την εν λόγω επανεξέταση, η επιτροπή σύνδεσης εξασφαλίζει ότι δεν θα υπάρξει μείωση των ποσών που χρησιμοποιούνται σε οποιοδήποτε εθνικό νόμισμα και εξετάζει τη σκοπιμότητα διατήρησης των συνεπειών των σχετικών ορίων σε


text: πραγματικές τιμές. Για το σκοπό αυτό, μπορεί να αποφασίσει την τροποποίηση των ποσών που εκφράζονται σε ευρώ."3. Το παράρτημα ΙΙ τροποποιείται ως εξής:α) το κείμενο της κλάσης 1904 του ΕΣ αντικαθίσταται από το ακόλουθο κείμενο: ">ΘΕΣΗ ΠΙΝΑΚΑ>"β) το κείμενο της κλάσης 2207 του ΕΣ αντικαθίσταται από το ακόλουθα κείμενο: ">ΘΕΣΗ ΠΙΝΑΚΑ>"γ) το κείμενο του κεφαλαίου 57 του ΕΣ αντικαθίσταται από το ακόλουθα κείμενο: ">ΘΕΣΗ ΠΙΝΑΚΑ>"δ) ο κείμενο της κλάσης 8401 του ΕΣ αντικαθίσταται από το ακόλουθο κείμενο: ">ΘΕΣΗ ΠΙΝΑΚΑ>"ε) παρεμβάλλεται το ακόλουθο κείμενο μεταξύ των κειμένων των κλάσεων 9606 και 9612 του ΕΣ: ">ΘΕΣΗ ΠΙΝΑΚΑ>"Άρθρο 2Η παρούσα απόφαση αρχίζει να ισχύει την ημέρα της υιοθέτησής της.Εφαρμόζεται από τη 1η Ιανουαρίου 2000.Βρυξέλλες, 20 Δεκεμβρίου 1999.Για το Συμβούλιο ΣύνδεσηςΟ ΠρόεδροςT. HALONEN(1) ΕΕ L 358 της 31.12.1994, σ. 3.


text:
 20.9.2021
 EL
 Επίσημη Εφημερίδα της Ευρωπαϊκής Ένωσης
 L 331/1
 Τροποποιήσεις στην τελωνειακή σύμβαση περί της διεθνούς μεταφοράς εμπορευμάτων βάσει των δελτίων TIR (σύμβαση TIR 1975)
 Σύμφωνα με τις κοινοποιήσεις του θεματοφύλακα του ΟΗΕ C.N.157.2021.TREATIES-XI.A.16 και C.N.268.2021.TREATIES-XI.A.16, οι ακόλουθες τροποποιήσεις της σύμβασης TIR αρχίζουν να ισχύουν την 1 Σεπτεμβρίου 2021 για όλα τα συμβαλλόμενα μέρη:
 Άρθρο 1, νέο στοιχείο ιη)
 ιη)
 Με τον όρο «καθεστώς eTIR» νοείται το καθεστώς TIR που εφαρμόζεται μέσω ηλεκτρονικής ανταλλαγής δεδομένων και παρέχει το λειτουργικό ισοδύναμο του δελτίου TIR. Με δεδομένη την εφαρμογή των διατάξεων της σύμβασης TIR, οι λεπτομέρειες του καθεστώτος eTIR ορίζονται στο παράρτημα 11.
 1α. Άρθρο 3 στοιχείο β)
 «β)
 οι πράξεις μεταφοράς επιβάλλεται να πραγματοποιούνται με την εγγύηση οργανισμών που έχουν εξουσιοδοτηθεί σύμφωνα με τις διατάξεις του άρθρου 6. Πρέπει να εκτελούνται με την κάλυψη δελτίου TIR, το οποίο συμφωνεί με το υπόδειγμα που περιλαμβάνεται στο παράρτημα 1 της παρούσας σύμβασης, ή να πραγματοποιούνται βάσει του καθεστώτος eTIR.»
 Άρθρο 43
 «Οι επεξηγηματικές σημειώσεις που περιλαμβάνονται στο παράρτημα 6, στο παράρτημα 7 μέρος III και στο παράρτημα 11 μέρος II δίνουν την ερμηνεία ορισμένων διατάξεων της παρούσας σύμβασης και των παραρτημάτων της. Περιγράφουν επίσης ορισμένες συνιστώμενες πρακτικές.»
 Νέο άρθρο 58γ
 «Όργανο Τεχνικής Εφαρμογής
 Συστήνεται Όργανο Τεχνικής Εφαρμογής. Η σύνθεση, οι αρμοδιότητες και ο εσωτερικός κανονισμός του περιλαμβάνονται στο παράρτημα 11.»
 Άρθρο 59
 «1. Η παρούσα σύμβαση, συμπεριλαμβανομένων των παραρτημάτων της, δύναται να τροποποιηθεί μετά από πρόταση συμβαλλόμενου μέρους, σύμφωνα με τη διαδικασία που προβλέπεται στο παρόν άρθρο.
 2. Με την επιφύλαξη των διατάξεων του άρθρου 60α, κάθε προτεινομένη τροποποίηση της παρούσας σύμβασης εξετάζεται από την Επιτροπή Διαχείρισης που απαρτίζεται από όλα τα συμβαλλόμενα μέρη, σύμφωνα με τον εσωτερικό κανονισμό που παρατίθεται στο παράρτημα 8. Κάθε τέτοια τροποποίηση, που αποτέλεσε αντικείμενο εξέτασης ή επεξεργασίας κατά τη διάρκεια συνόδου της Επιτροπής Διαχείρισης και εγκρίθηκε από αυτή με πλειοψηφία των δυο τρίτων των παρόντων και ψηφιζόντων μελών της, ανακοινώνεται από τον Γενικό Γραμματέα των Ηνωμένων Εθνών στα συμβαλλόμενα μέρη προς αποδοχή.
 3. Με την επιφύλαξη των διατάξεων των άρθρων 60 και 60α, κάθε προτεινομένη τροποποίηση που ανακοινώνεται σύμφωνα με τις διατάξεις της προηγουμένης παραγράφου τίθεται σε ισχύ για όλα τα συμβαλλόμενα μέρη τρεις μήνες μετά την εκπνοή περιόδου δώδεκα μηνών, που αρχίζει από την ημερομηνία κατά την οποία έγινε η ανακοίνωση, εάν κατά τη διάρκεια της περιόδου αυτής δεν γνωστοποιηθεί καμία αντίρρηση στον Γενικό Γραμματέα των Ηνωμένων Εθνών για την προτεινόμενη τροποποίηση από κάποιο κράτος που αποτελεί συμβαλλόμενο μέρος.
 4. Εάν γνωστοποιηθεί αντίρρηση για την προτεινόμενη τροποποίηση, σύμφωνα με τις διατάξεις της παραγράφου 3 του παρόντος άρθρου, θεωρείται ότι η τροποποίηση δεν έγινε αποδεκτή και δεν συνεπάγεται κανένα αποτέλεσμα.»
 Νέο άρθρο 60α
 «Ειδική διαδικασία για την έναρξη ισχύος του παραρτήματος 11 και των τροποποιήσεών του
 1. Το παράρτημα 11, που υποβλήθηκε σε εξέταση σύμφωνα με το άρθρο 59 παράγραφοι 1 και 2, τίθεται σε ισχύ για όλα τα συμβαλλόμενα μέρη τρεις μήνες μετά την εκπνοή περιόδου δώδεκα μηνών, που αρχίζει από την ημερομηνία της ανακοίνωσης από τον Γενικό Γραμματέα των Ηνωμένων Εθνών στα συμβαλλόμενα μέρη,


text:
εξαιρουμένων των συμβαλλόμενων μερών που έχουν γνωστοποιήσει εγγράφως στον Γενικό Γραμματέα, εντός της προαναφερθείσας περιόδου των τριών μηνών, ότι δεν αποδέχονται το παράρτημα 11. Το παράρτημα 11 τίθεται σε ισχύ για τα συμβαλλόμενα μέρη που ανακαλούν τη γνωστοποίηση μη αποδοχής έξι μήνες από την ημερομηνία παραλαβής της ανάκλησης της εν λόγω γνωστοποίησης από τον θεματοφύλακα.
 2. Οι προτεινόμενες τροποποιήσεις του παραρτήματος 11 εξετάζονται από την Επιτροπή Διαχείρισης. Οι τροποποιήσεις αυτές εγκρίνονται με πλειοψηφία των παρόντων και ψηφιζόντων συμβαλλόμενων μερών που δεσμεύονται από το παράρτημα 11.
 3. Οι τροποποιήσεις του παραρτήματος 11 που εξετάζονται και εγκρίνονται σύμφωνα με την παράγραφο 2 του παρόντος άρθρου ανακοινώνονται από τον Γενικό Γραμματέα των Ηνωμένων Εθνών σε όλα τα συμβαλλόμενα μέρη προς ενημέρωση ή, για τα συμβαλλόμενα μέρη που δεσμεύονται από το παράρτημα 11, προς αποδοχή.
 4. Η ημερομηνία θέσης των τροποποιήσεων σε ισχύ καθορίζεται κατά τον χρόνο έγκρισής τους, με πλειοψηφία των παρόντων και ψηφιζόντων συμβαλλόμενων μερών που δεσμεύονται από το παράρτημα 11.
 5. Οι τροποποιήσεις τίθενται σε ισχύ σύμφωνα με την παράγραφο 4 του παρόντος άρθρου, εκτός εάν, σε προγενέστερη ημερομηνία η οποία καθορίζεται κατά τον χρόνο έγκρισής τους, το ένα πέμπτο των κρατών που αποτελούν συμβαλλόμενα μέρη και δεσμεύονται από το παράρτημα 11 ή πέντε από τα κράτη που αποτελούν συμβαλλόμενα μέρη και δεσμεύονται από το παράρτημα 11, σε περίπτωση που ο αριθμός αυτός είναι μικρότερος, γνωστοποιούν στον Γενικό Γραμματέα την αντίρρησή τους για τις τροποποιήσεις.
 6. Κατά τη θέση της σε ισχύ, τροποποίηση που θεσπίζεται σύμφωνα με τη διαδικασία που προβλέπεται στις παραγράφους 2 έως 5 του παρόντος άρθρου αντικαθιστά για όλα τα συμβαλλόμενα μέρη που δεσμεύονται από το παράρτημα 11 οποιαδήποτε προγενέστερη διάταξη στην οποία αναφέρεται η τροποποίηση.»
 Άρθρο 61
 «Ο Γενικός Γραμματέας των Ηνωμένων Εθνών ενημερώνει όλα τα συμβαλλόμενα μέρη και όλα τα κράτη που αναφέρονται στο άρθρο 52 παράγραφος 1 της παρούσας σύμβασης, για κάθε αίτηση, ανακοίνωση ή αντίρρηση που διατυπώνεται βάσει των παραπάνω άρθρων 59, 60 και 60α, καθώς και για την ημερομηνία θέσης σε ισχύ κάποιας τροποποίησης.»
 Παράρτημα 9 μέρος I παράγραφος 3, νέο εδάφιο xi)
 «xi)
 επιβεβαιώνει, σε περίπτωση εφεδρικής διαδικασίας η οποία περιγράφεται στο παράρτημα 11 άρθρο 10 παράγραφος 2, για τα συμβαλλόμενα μέρη που δεσμεύονται από το παράρτημα 11, κατόπιν αιτήματος των αρμόδιων αρχών, την εγκυρότητα της εγγύησης, την εκτέλεση της μεταφοράς TIR στο πλαίσιο του καθεστώτος eTIR και παρέχει άλλες πληροφορίες σχετικές με τη μεταφορά TIR.»
 Παραρτημα 11
 «ΜΕΡΟΣ I
 Άρθρο 1
 Πεδίο εφαρμογής
 1. Οι διατάξεις του παρόντος παραρτήματος διέπουν την εφαρμογή του καθεστώτος eTIR όπως ορίζεται στο άρθρο 1 στοιχείο ιη) της σύμβασης και εφαρμόζονται στις σχέσεις μεταξύ των συμβαλλόμενων μερών που δεσμεύονται από το παρόν παράρτημα, όπως προβλέπεται στο άρθρο 60α παράγραφος 1.
 2. Το καθεστώς eTIR δεν μπορεί να χρησιμοποιείται για μεταφορές που πραγματοποιούνται εν μέρει στο έδαφος συμβαλλόμενου μέρους το οποίο δεν δεσμεύεται από το παράρτημα 11 και είναι κράτος μέλος τελωνειακής ή οικονομικής ένωσης με ενιαίο τελωνειακό έδαφος.
 Άρθρο 2
 Ορισμοί
 Για τους σκοπούς του παρόντος παραρτήματος:
 α)
 με τον όρο «διεθνές σύστημα eTIR» νοείται το


text:
σύστημα τεχνολογίας πληροφοριών και επικοινωνιών (ΤΠΕ) που καθιστά δυνατή την ανταλλαγή ηλεκτρονικών πληροφοριών μεταξύ των εμπλεκομένων στο καθεστώς eTIR,
 β)
 με τον όρο «προδιαγραφές eTIR» νοούνται οι εννοιολογικές, λειτουργικές και τεχνικές προδιαγραφές του καθεστώτος eTIR που εγκρίνονται και τροποποιούνται σύμφωνα με τις διατάξεις του άρθρου 5 του παρόντος παραρτήματος,
 γ)
 με τον όρο «εκ των προτέρων διαβιβαζόμενα δεδομένα TIR» νοούνται τα δεδομένα που υποβάλλονται στις αρμόδιες αρχές της χώρας αναχώρησης, σύμφωνα με τις προδιαγραφές eTIR, σχετικά με την πρόθεση του κατόχου για υπαγωγή εμπορευμάτων στο καθεστώς eTIR,
 δ)
 με τον όρο «εκ των προτέρων διαβιβαζόμενα δεδομένα τροποποίησης» νοούνται τα δεδομένα που υποβάλλονται στις αρμόδιες αρχές της χώρας στην οποία ζητείται τροποποίηση των δεδομένων διασάφησης, σύμφωνα με τις προδιαγραφές eTIR, σχετικά με την πρόθεση του κατόχου να τροποποιήσει τα δεδομένα της διασάφησης,
 ε)
 με τον όρο «δεδομένα διασάφησης» νοούνται τα εκ των προτέρων διαβιβαζόμενα δεδομένα TIR και τα εκ των προτέρων διαβιβαζόμενα δεδομένα τροποποίησης που έχουν γίνει αποδεκτά από τις αρμόδιες αρχές,
 στ)
 με τον όρο «διασάφηση» νοείται η πράξη με την οποία ο κάτοχος ή ο αντιπρόσωπός του δηλώνει, σύμφωνα με τις προδιαγραφές eTIR, την πρόθεσή του για υπαγωγή εμπορευμάτων στο καθεστώς eTIR. Από τη στιγμή της αποδοχής της διασάφησης από τις αρμόδιες αρχές, με βάση τα εκ των προτέρων διαβιβαζόμενα δεδομένα TIR ή τα εκ των προτέρων διαβιβαζόμενα δεδομένα τροποποίησης και τη διαβίβαση των δεδομένων της διασάφησης στο διεθνές σύστημα eTIR, η διασάφηση αποτελεί το νόμιμο ισοδύναμο αποδεκτού δελτίου TIR,
 ζ)
 με τον όρο «συνοδευτικό έγγραφο» νοείται το έντυπο έγγραφο που δημιουργείται ηλεκτρονικά από το τελωνειακό σύστημα, μετά την αποδοχή της διασάφησης, σύμφωνα με τις κατευθυντήριες γραμμές που περιέχονται στις τεχνικές προδιαγραφές eTIR. Το συνοδευτικό έγγραφο μπορεί να χρησιμοποιείται για την καταγραφή περιστατικών κατά τη διαδρομή και αντικαθιστά την πορισματική έκθεση βάσει του άρθρου 25 της παρούσας σύμβασης, και μπορεί να χρησιμοποιείται για την εφεδρική διαδικασία,
 η)
 με τον όρο «επαλήθευση ταυτότητας» νοείται η ηλεκτρονική διαδικασία που επιτρέπει να επιβεβαιωθεί η ηλεκτρονική ταυτοποίηση φυσικού ή νομικού προσώπου ή η προέλευση και η ακεραιότητα δεδομένων σε ηλεκτρονική μορφή.
 Άρθρο 3
 Εφαρμογή του καθεστώτος eTIR
 1. Τα συμβαλλόμενα μέρη που δεσμεύονται από το παράρτημα 11 συνδέουν τα τελωνειακά συστήματά τους με το διεθνές σύστημα eTIR, σύμφωνα με τις προδιαγραφές eTIR.
 2. Κάθε συμβαλλόμενο μέρος είναι ελεύθερο να καθορίσει την ημερομηνία σύνδεσης των τελωνειακών συστημάτων του με το διεθνές σύστημα eTIR. Η ημερομηνία σύνδεσης γνωστοποιείται σε όλα τα άλλα συμβαλλόμενα μέρη που δεσμεύονται από το παράρτημα 11 τουλάχιστον έξι μήνες πριν από την ημερομηνία πραγματοποίησης της σύνδεσης.
 Άρθρο 4
 Σύνθεση, αρμοδιότητες και εσωτερικός κανονισμός του
 Οργάνου Τεχνικής Εφαρμογής
 1. Τα συμβαλλόμενα μέρη που δεσμεύονται από το παράρτημα 11 είναι μέλη του Οργάνου Τεχνικής Εφαρμογής. Οι συνεδριάσεις του συγκαλούνται ανά τακτά διαστήματα ή κατόπιν αιτήματος της Επιτροπής Διαχείρισης, όπως απαιτείται για τη συντήρηση των προδιαγραφών eTIR. Η Επιτροπή Διαχείρισης ενημερώνεται τακτικά για τις δραστηριότητες και τα θέματα που απασχολούν το Όργανο Τεχνικής Εφαρμογής.
 2. Τα συμβαλλόμενα μέρη που δεν έχουν αποδεχθεί το παράρτημα 11 όπως προβλέπεται στο άρθρο 60α παράγραφος 1 και οι


text:
εκπρόσωποι διεθνών οργανισμών μπορούν να παρακολουθούν τις συνεδριάσεις του Οργάνου Τεχνικής Εφαρμογής με την ιδιότητα του παρατηρητή.
 3. Το Όργανο Τεχνικής Εφαρμογής παρακολουθεί τις τεχνικές και λειτουργικές πτυχές της εφαρμογής του καθεστώτος eTIR, ενώ επίσης συντονίζει και προωθεί την ανταλλαγή πληροφοριών για θέματα που εμπίπτουν στην αρμοδιότητά του.
 4. Το Όργανο Τεχνικής Εφαρμογής, κατά την πρώτη συνεδρίασή του, εγκρίνει τον εσωτερικό κανονισμό του και τον υποβάλλει στην Επιτροπή Διαχείρισης προς έγκριση από τα συμβαλλόμενα μέρη που δεσμεύονται από το παράρτημα 11.
 Άρθρο 5
 Διαδικασίες έγκρισης και τροποποίησης των προδιαγραφών eTIR
 Το Όργανο Τεχνικής Εφαρμογής:
 α)
 εγκρίνει τις τεχνικές προδιαγραφές του καθεστώτος eTIR και τις τροποποιήσεις τους, προκειμένου να διασφαλίζεται η εναρμόνισή τους με τις λειτουργικές προδιαγραφές του καθεστώτος eTIR. Κατά τον χρόνο έγκρισης, λαμβάνει απόφαση σχετικά με την κατάλληλη μεταβατική περίοδο για την εφαρμογή τους,
 β)
 καταρτίζει τις λειτουργικές προδιαγραφές του καθεστώτος eTIR και τις τροποποιήσεις τους, προκειμένου να διασφαλίζεται η εναρμόνισή τους με τις εννοιολογικές προδιαγραφές του καθεστώτος eTIR. Οι λειτουργικές προδιαγραφές διαβιβάζονται στην Επιτροπή Διαχείρισης προς έγκριση, με πλειοψηφία των παρόντων και ψηφιζόντων συμβαλλόμενων μερών που δεσμεύονται από το παράρτημα 11, και εφαρμόζονται και, εφόσον απαιτείται, μετεξελίσσονται σε τεχνικές προδιαγραφές σε ημερομηνία που καθορίζεται κατά τον χρόνο έγκρισής τους,
 γ)
 εξετάζει τροποποιήσεις των εννοιολογικών προδιαγραφών του καθεστώτος eTIR εφόσον ζητηθεί από την Επιτροπή Διαχείρισης. Οι εννοιολογικές προδιαγραφές του καθεστώτος eTIR, καθώς και οι τροποποιήσεις τους, εγκρίνονται με πλειοψηφία των παρόντων και ψηφιζόντων συμβαλλόμενων μερών που δεσμεύονται από το παράρτημα 11 και εφαρμόζονται και, εφόσον απαιτείται, μετεξελίσσονται σε λειτουργικές προδιαγραφές σε ημερομηνία που καθορίζεται κατά τον χρόνο έγκρισής τους.
 Άρθρο 6
 Υποβολή εκ των προτέρων διαβιβαζόμενων δεδομένων TIR και εκ των προτέρων διαβιβαζόμενων δεδομένων τροποποίησης
 1. Τα εκ των προτέρων διαβιβαζόμενα δεδομένα TIR και τα εκ των προτέρων διαβιβαζόμενα δεδομένα τροποποίησης υποβάλλονται από τον κάτοχο ή τον αντιπρόσωπό του στις αρμόδιες αρχές της χώρας αναχώρησης και της χώρας στην οποία ζητείται τροποποίηση των δεδομένων διασάφησης. Μόλις η διασάφηση ή η τροποποίηση γίνει δεκτή σύμφωνα με το εθνικό δίκαιο, οι αρμόδιες αρχές προωθούν τα δεδομένα διασάφησης ή την τροποποίηση αυτών στο διεθνές σύστημα eTIR.
 2. Τα εκ των προτέρων διαβιβαζόμενα δεδομένα TIR και τα εκ των προτέρων διαβιβαζόμενα δεδομένα τροποποίησης που αναφέρονται στην παράγραφο 1 είναι δυνατό να υποβάλλονται είτε απευθείας στις αρμόδιες αρχές είτε μέσω του διεθνούς συστήματος eTIR.
 3. Τα συμβαλλόμενα μέρη που δεσμεύονται από το παράρτημα 11 αποδέχονται την υποβολή εκ των προτέρων διαβιβαζόμενων δεδομένων TIR και εκ των προτέρων διαβιβαζόμενων δεδομένων τροποποίησης μέσω του διεθνούς συστήματος eTIR.
 4. Οι αρμόδιες αρχές δημοσιεύουν τον κατάλογο όλων των ηλεκτρονικών μέσων με τα οποία είναι δυνατό να υποβάλλονται τα εκ των προτέρων διαβιβαζόμενα δεδομένα TIR και τα εκ των προτέρων διαβιβαζόμενα δεδομένα τροποποίησης.
 Άρθρο 7
 Επαλήθευση ταυτότητας
 1. Κατά την αποδοχή της διασάφησης στη χώρα αναχώρησης ή μιας τροποποίησης των δεδομένων διασάφησης σε οποιαδήποτε χώρα κατά μήκος της διαδρομής, οι αρμόδιες αρχές επαληθεύουν τη γνησιότητα των εκ των προτέρων διαβιβαζόμενων δεδομένων TIR ή των εκ των προτέρων διαβιβαζόμενων δεδομένων τροποποίησης, καθώς και την ταυτότητα του κατόχου, σύμφωνα με το


text:
εθνικό δίκαιο.
 2. Τα συμβαλλόμενα μέρη που δεσμεύονται από το παράρτημα 11 αποδέχονται την επαλήθευση ταυτότητας του κατόχου που διενεργείται από το διεθνές σύστημα eTIR.
 3. Οι αρμόδιες αρχές δημοσιεύουν κατάλογο των μηχανισμών επαλήθευσης ταυτότητας εκτός των αναφερόμενων στην παράγραφο 2 του παρόντος άρθρου, οι οποίοι είναι δυνατό να χρησιμοποιούνται για επαλήθευση ταυτότητας.
 4. Τα συμβαλλόμενα μέρη που δεσμεύονται από το παράρτημα 11 αποδέχονται τα δεδομένα διασάφησης που λαμβάνονται από τις αρμόδιες αρχές της χώρας αναχώρησης και της χώρας στην οποία ζητείται τροποποίηση των δεδομένων διασάφησης μέσω του διεθνούς συστήματος eTIR ως το νόμιμο ισοδύναμο αποδεκτού δελτίου TIR.
 Άρθρο 8
 Αμοιβαία αναγνώριση της επαλήθευσης ταυτότητας του κατόχου
 Η επαλήθευση ταυτότητας του κατόχου από τις αρμόδιες αρχές των δεσμευόμενων από το παράρτημα 11 συμβαλλόμενων μερών που αποδέχονται τη διασάφηση ή αλλαγές στα δεδομένα διασάφησης αναγνωρίζεται από τις αρμόδιες αρχές όλων των επόμενων συμβαλλόμενων μερών που δεσμεύονται από το παράρτημα 11 καθόλη τη διάρκεια της μεταφοράς TIR.
 Άρθρο 9
 Απαιτήσεις για πρόσθετα δεδομένα
 1. Εκτός από τα δεδομένα που προσδιορίζονται στις λειτουργικές και στις τεχνικές προδιαγραφές, οι αρμόδιες αρχές μπορούν να ζητούν συμπληρωματικά δεδομένα που ορίζονται από το εθνικό δίκαιο.
 2. Οι αρμόδιες αρχές θα πρέπει, στο μέτρο του δυνατού, να περιορίζουν τις απαιτήσεις υποβολής δεδομένων σε εκείνες που περιέχονται στις λειτουργικές και στις τεχνικές προδιαγραφές και να προσπαθούν να διευκολύνουν την υποβολή συμπληρωματικών δεδομένων, ώστε να μη δημιουργούνται προσκόμματα στις μεταφορές TIR που πραγματοποιούνται σύμφωνα με το παρόν παράρτημα.
 Άρθρο 10
 Εφεδρική διαδικασία
 1. Όταν δεν είναι δυνατή η έναρξη εφαρμογής του καθεστώτος eTIR για τεχνικούς λόγους στο τελωνείο αναχώρησης, ο κάτοχος του δελτίου TIR μπορεί να επιστρέψει στο καθεστώς TIR.
 2. Όταν έχει αρχίσει η εφαρμογή καθεστώτος eTIR, αλλά η συνέχισή της παρεμποδίζεται για τεχνικούς λόγους, οι αρμόδιες αρχές κάνουν δεκτό το συνοδευτικό έγγραφο και το διεκπεραιώνουν σύμφωνα με τη διαδικασία που περιγράφεται στις προδιαγραφές eTIR, με την επιφύλαξη της διαθεσιμότητας συμπληρωματικών πληροφοριών από εναλλακτικά ηλεκτρονικά συστήματα όπως περιγράφεται στις λειτουργικές και στις τεχνικές προδιαγραφές.
 3. Οι αρμόδιες αρχές των συμβαλλόμενων μερών έχουν επίσης το δικαίωμα να ζητούν από τους εθνικούς εγγυοδοτικούς οργανισμούς να επιβεβαιώνουν την εγκυρότητα της εγγύησης, την εκτέλεση της μεταφοράς TIR στο πλαίσιο του καθεστώτος eTIR και να παρέχουν άλλες πληροφορίες σχετικές με τη μεταφορά TIR.
 4. Η διαδικασία που περιγράφεται στην παράγραφο 3 καθορίζεται στη συμφωνία μεταξύ των αρμόδιων αρχών και του εθνικού εγγυοδοτικού οργανισμού, όπως ορίζεται στο παράρτημα 9 μέρος I παράγραφος 1 στοιχείο δ).
 Άρθρο 11
 Φιλοξενία του διεθνούς συστήματος eTIR
 1. Το διεθνές σύστημα eTIR φιλοξενείται από την Οικονομική Επιτροπή του Οργανισμού των Ηνωμένων Εθνών για την Ευρώπη (ΟΕΕ) και τελεί υπό τη διαχείρισή της.
 2. Η ΟΕΕ συνδράμει τις χώρες στη σύνδεση των τελωνειακών συστημάτων τους με το διεθνές σύστημα eTIR, μεταξύ άλλων μέσω δοκιμών συμμόρφωσης προκειμένου να διασφαλίζεται η ορθή λειτουργία τους πριν από τη λειτουργική σύνδεση.
 3. Διατίθενται οι αναγκαίοι πόροι στην ΟΕΕ για την εκπλήρωση των υποχρεώσεων που ορίζονται στις παραγράφους 1 και 2 του παρόντος άρθρου. Εκτός εάν το διεθνές σύστημα eTIR χρηματοδοτείται από πόρους του τακτικού προϋπολογισμού